Stranka demokratske akcije (SDA) obilježava 32 godine od osnivanja – SNEWS\nBy SNews 26. Maja 2022. 164 No comment\nStranka demokratske akcije (SDA) osnovana je 26. maja 1990. godine u Sarajevu, kao politički savez građana Jugoslavije koji pripadaju muslimanskom kulturno-povjesnom krugu, kao i drugih građana Jugoslavije koji prihvataju program i ciljeve stranke. Za prvog predsjednika SDA je izabran rahmetli Alija Izetbegović.\nObrazlažući inicijativu za osnivanje, inicijativni odbor je posebno istakao da suočeni sa krizom jugoslovenskog društva, koja nije samo ekonomska, nego i politička i moralna i zainteresirani za očuvanje Jugoslavije kao zajednice naroda i narodnosti, te za neometan nastavak započetih demokratskih procesa u pravcu slobodne, moderne i pravne države, u želji da podrže taj razvoj da u toj i takvoj zajednici ostvaruju ne samo interese koji su zajednički svim njenim građanima, nego i posebne koje Bošnjaci imaju kao građani – pripadnici muslimanskog kulturno-povjesnog kruga.\nBila je to prva registrovana politička stranka nakon 45 godina jednopartijskog sistema u Jugoslaviji, podsjeća u autorskom tekstu za Behar TV, Mirza Hajdinović.\nStranka demokratske akcije je nastala u vremenu globalnog raspada socijalističkog sistema i dolazeće disolucije SFRJ. SDA je bila odgovor na 50-godišnje političko i kulturno potiskivanje jugoslovenskih Bošnjaka (tada još uvjek Muslimana) i očiglednu ratnu prijetnju koja se nadvila nad Bosnom i Hercegovinom. Kao široki narodni pokret postala je nosilac važnih političkih procesa tog vremena i ključni politički činilac u odbrani državno-pravnog kontinuiteta Bosne i Hercegovine na kraju 20-tog stoljeća.\nIncijativni odbor za osnivanje Stranke je činilo 40 odlučnih intelektualaca, umjetnika i poduzetnika iz Sarajeva, Zagreba, Mostara, Ljubljane i Banja Luke.\nOsnovu programa i djelovanja Stranka je zasnivala na izvornim i neotuđivim ljudskim pravima i slobodama demokratske institucije vlasti zasnovane na višestranačkom političkom sistemu zalažući se za suverena i cjelovitu Bosnu i Hercegovinu kao demokratsku državu multietničkih regija, ravnopravnih naroda i građana. Bosnu i Hercegovinu u evropskim i svjetskim političkim ekonomskim i kulturnim integracijama i političku slobodu i civilizacijski napredak Bošnjaka u BiH i Evropi kao autohtonog evropskog naroda uz čuvanje i razvoj kulturno-historijskog nasljeđa i tradicije.\nPovodom 32. godišnjice Stranke demokratske akcije, danas 26. maja 2022. godine delegacija Predsjedništva Stranke položila je cvijeće na šehidskom mezarju „Kovači“, na mezar prvog predsjednika Predsjedništva Republike Bosne i Hercegovine Alije Izetbegovića i osnivača SDA.\nObilježavanje godišnjice biće nastavljeno Svečanom sjednicom Glavnog odbora SDA, i Konvencijom Asocijacije mladih u hotel Holiday u Sarajevu.\nTagovi: 32. godišnjica SDA Mirza Hajdinović muslimanski kulturno-povjesnom kru Stranka demokratske akcije (SDA)


Nacionalne vesti - Petak 24.01.2020 - 11:31\nSpecijalni izaslanik predsednika SAD za dijalog Beograda i Prištine Ričard Grenel izjavio je da prištinske takse na robu iz Srbije moraju biti ukinute, a da srpska strana mora da prekinuti kamnpanju za povlačenje priznanja Kosova.\nGrenel došao da "pogura obe strane"\nGrenel je na zajedničkoj konferenciji za novinare posle sastanka sa predsednikom Srbije Aleksandrom Vučićem rekao je da nema agendu, ni plan, već je tu da pogura obe strane, da ih podstakne da dođu do onoga što žele i da pre svega želi da pogura Beograd i Prištinu da rade na ekonomiji i stvore šansu za mlade.\n"Dolazimo da vas povežemo, nemam nikakvu agendu ni ideju. Neću da vas pritiskam, želim da vas povežem da vaše privrede rastu, da se stvori više prilika za mlade ljude, da ostanu ovde i da imaju nadu. Pokušavam da se usredsredim na stvaranje dinamike u privredi, a politiku želim da ostavim vama", rekao je Grenel u Beogradu, na zajedničkoj konferenciji za novinare posle sastanka s predsednikom Srbije Aleksandrom Vučićem.\nUpitan da li je fer da se zahtev za ukidanjem taksi povezuje sa zahtevom za prestankom kampanje za povlačenje priznanja Kosova, Grenel je rekao da "ne treba da odlučuje da li je nešto fer ili nije", da to dve strane "treba da prosude", da on "pokušava da se usredsredi na svetliju budućnost za ljude Srbije i Kosova", a da ostavi politiku po strani.\nPovodom njegove jučerašnje izjave da predsednik SAD Donald Tramp neće dozvoliti da rešavanje spora Srbije i Kosova dugo traje ako ne bude napretka, Grenel je rekao da ne ume da predvidi budućnost, ali da "oseća uzbudjenje i energiju".\n"Osećam uzbudjenje i energiju jer počinjemo da razgovaramo i da postižemo određeni napredak. Ako strane odluče da više ne žele da razgovaraju, ja ću otići i raditi nešto drugo", dodao je američki diplomata. On je zahvalio Vučiću za ideju o uspostavljanju železničke linije između Beograda i Prištine i dodao da će o tome u ponedeljak u Berlinu biti održan sastanak stručnih timova dve strane.\nVučić: Ne može tante za kukuriku\nPredsednik Srbije Aleksandar Vučić izjavio je posle sastanka da je ukazao na probleme koje Beograd ima posle uvođenja prištinskih taksi na robu iz Srbije i da je Srbija dnevno gubila 1,39 miliona evra od uvođenja taksi.\nVučić je rekao da je još jedna o tema bila bolje ekonomsko i infrastrukturno povezivanje ljudi u regionu i da je sa Grenelom razgovarao o izgradnji puta ka Prištini i uvođenju železničkog saobraćaja Beograd-Priština, naglasivši kako je i upravo zbog toga važno da takse budu povučene, jer je besmisleno imati železnički saobraćaj bez teretnog.\nOn je ocenio da je za avio-liniju Beograd - Priština, posle potpisivanja pisma o namerama, potreban i sporazum Direktorata za civilno vazduhoplovstvo i Kfora, donošenje leks specijalisa u Narodnoj skupštini i sporazum sa kompanijom "Lufthanza".\n"Takse su uvedene bez razloga i ne može da bude tante za kukuriku, samo tante za tante. Mi smo imali fer predlog da vidimo ako će to da snizi tenziju u celom regionu, pomogne narodu na Kosovu, u redu, ali ni mi ne možemo da radimo posao ako nam kažete - e, mi hoćemo u tu i tu organizaciju sledeće nedelje", rekao je Vučić.\nOn je naveo da Srbija Prištini nije uvela takse ni 2008. ni 2009. godine kada je proglašena nezavisnosti, a da su ove uvedene da bi jedan čovek uvećao svoj rejting. "Nije sporno da se nađe kompromisno rešenje i zato razgovaramo sa Grenelom", rekao je Vučić, ocenivši da je Trampov izaslnik fer i da "u lice kaže i ono što vam se sviša i što vam se ne sviđa".\nVučić je naveo i da je naveo sve probleme koje Beograd ima od uvođenja taksi na robu iz centralne Srbije.\n"Samo u jednoj godini izgubili smo 435 miliona evra, skoro 1,3 miliona na dnevnom noovu, pre svega se radi o prehrambenim kompanijama, da ne govirmo o problemima HBIS Smederevo i drugih", rekao je Vučić.\nOn je rekao i da je Srbija platila cenu unutrašnje trgovine u okviru CEFTA i da su takse nanele i veliku štetu ljudima u Prištini, koliko i ljudima u Beogradu.\n"Hvala što ste mnogo vremena izdvojili za Srbiju, u naše razgovore sa Prištinom, na uloženom trudu, entuzijazmu i energiji, mi to poštujemo i želim da kažem građanima Srbije i drugima u Evropi i svetu da smo imali veoma dobre razgovore", rekao je Vučić.


Ministar finansija Siniša Mali najavio je da će se od 2020. godine započeti praksa usvajanja budžeta za narednu godinu uz završni račun za prethodnu, što je, kako kaže, primer dobre budžetske prakse i transparentan način vođenja javnih finansija.\nMali je na skupštinskom Odboru za finansije obrazložio zakone koji se odnose na završne račune od 2002. do 2018. godine kojih nije bilo na sednicama Narodne skupštine od 2003. godine.\n"Veoma su važni završni računi iz dva razloga - građani jasno vide kako su planirana i budžetirana sredstva utrošena, što je važno zbog transprentnosti, a s druge strane, reč je o dobroj budžetskoj praksi", kazao je Mali.\nMinistar je kazao da je ekonomija u poslednjih nekoliko godina rasla i to potkrepio podacima koji se nalaze u završnim računima, te je tako ukazao da je prihodna strana budžeta 2002. iznosila 2,8 milijardi evra, a 2018. godine je bila oko 10 milijardi evra.\n"Raste nam ekonomija, raste nam budžet, veći su nam i rashodi. Ono što je opredeljenje za 2020. godinu, pored povećanja plata i penzija, jeste povećanje izdvajanja za investicije i kapitalne rashode, kao što su nacionalni investicioni plan i izgradnja različite infrastrukture, od mostova preko novih tunela, puteva", istakao je Mali.\nKako je dodao, od takve politike ulaganja se neće odustati.\nOD BEOGRADA DO VRNJAČKE BANJE ZA SAT I PO Šta novi koridor donosi meštanima u dolini Morave\nNavodeći da je ranije bio zabeležen visok defiticit i da je period o kojem se govori obeležila i svetska ekonomska kriza, Mali je istakao da je Vlada Srbije od 2014. godine počela da sprovodi ekonomske reforme i mere fiskalne konsolidacije koje su dale rezultate.\n"U poslednje tri godine imamo suficit u budžetu, vidi se da se kamata smanjuje, da je javni dug stabilan i da se smanjuje, dok prihodi rastu", zaključio je Mali.\nSINIŠA MALI: OD PDV za dva meseca 52 milijarde dinara, javni dug 50,4 odsto BDP\nMALI SA PREDSTAVNICIMA NEMAČKE FONDACIJE Veća ulaganja u inovacije\n"ZA KARAĐORĐA POSTOJE DVE MOGUĆNOSTI" Mihajlović: "Još uvek se ne zna da li će celom dužinom biti auto-put"\nMinistarka građevinarstva, saobraćaja i infrastrukture Zorana Mihajlović izjavila je danas da još nije odlučeno da li će "Vožd Karađorđe" celom dužinom biti auto-put ili će biti kombinacija auto-puta i brze saobraćajnice.\nU bankama 11 milijardi evra štednje\nI najmanja ušteđevina čoveku pruža sigurnost, ali i spremnost da odgovori na izazove koje nije očekivao. Stoga ne čudi što je sve veći broj onih koji se trude da u manjoj ili većoj meri, štede u bankama. Prema podacima Narodne banke Srbije, građani u bankama danas štede više od 11 milijardi evra, što je za oko pet milijardi evra više u odnosu na 2010. godinu.\nNEMAČKA VAPI ZA RADNICIMA Poslodavci tvrde da se oporavljaju, a evo i gde se očekuje masovno zapošljavanje\nNemačke kompanije ponovo planiraju da pojačaju zapošljavanje, pokazuje istraživanje minhenskog ekonomskog instituta IFO.\nVUČIĆ O NOVOJ SRPSKOJ EVROOBVEZNICI "Jeste rok od 20 godina, ali jeste istina da je interesovanje međunarodnih investitora veliko"\nPredsednik Srbije Aleksandar Vučić najavio je danas da će država na međunarodnom tržištu hartija od vrednosti uskoro prvi put ponuditi dinarske obveznice, na period od 12 godina.\nUSKORO SUBVENCIJE ZA ELEKTRIČNE AUTOMOBILE Trivan: " Jedna od mera za smanjenje zagađenja vazduha"\nMinistar zaštite životne sredine Goran Trivan najavio je da će za nekoliko dana biti raspisan konkurs za dodelu subvencija za kupovinu električnih i hibridnih automobila, kao jedna od mera za smanjenje zagađenja vazduha u Srbiji.\nBlik: Brnabić od agrarne države pravi DIGITALNU NACIJU\nZemlje poput Srbije imaju sa četvrtom industrijskom revolucijom šansu da budu pobednice, ocenila je premijerka Ana Brnabić u intervjuu švajcarskom dnevniku Blik.\nNEMCI PODELJENI OKO NOVE MASKOVE INVESTICIJE Nisu svi oduševljeni Teslinom fabrikom\nKada je automobilski koncern Tesla najavio izgradnju pogona nedaleko od Berlina, slavlju lokalnog stanovništva i političara nije bilo kraja. Ali sada su se pojavili i prvi glasovi protiv.\nVećina ljudi sedi ceo dan, uključujući vreme provedeno na poslu i u automobilu, pa sve do slobodnog vremena kod kuće. Ta nimalo zdrava navika sa godinama uzima svoj danak.\nZAŠTO JE POSUSTALA PREHRAMBENA INDUSTRIJA Prepolovljeni rezultati\nDok je ukupna industrijska proizvodnja u plusu, prosek kvari prerađivačka industrija. Ekonomisti ukazuju posebno na pad u sektoru prehrambene industrije, proizvodnje motornih vozila i prikolica i industriji gvožđa i čelika. Interesantno je da, uprkos padu proizvodnje, izvoz čak i te tri problematične oblasti raste.\nCrna Gora ima 66 milionera, koji na svojim računima imaju po milion i više evra, a najbogatiji ima 17,9 miliona evra. Kako je rečeno podgoričkoj Pobjedi u Centralnoj banci, to su poslednji podaci koje su banke dostavile Centralnoj banci 31. decembra 2019. godine, prenosi RTCG.\nAMERIČKI ONLAJN TRGOVAC NAJVREDNIJI BREND NA SVETU Evo koje robne marke su najsnažnije\nAmerička kompanija za onlajn trgovinu, Amazon, zadržala je treću godinu zaredom titulu najvrednijeg svetskog brenda na rang listi "Brend Fajnens Global 500" za 2020., a kultni italijanski proizvođač luksuznih automobila Ferari je ostao najsnažniji globalni brend drugu godinu uzastopno.\n健康提醒 关于由新型冠状病毒 Ne, sajt ministarstva zdravlja nije hakovan, poruka na kineskom predstavlja VAŽNO OBAVEŠTENJE


“Srbija je prva država u svetu koja je dozvolila da građani susedne države, u ovom slučaju građani BiH, mogu slobodno da dođu na teritoriju Republike Srbije i prime vakcinu protiv korona virusa.\nSrbija predvođena Aleksandrom Vučićem, i te kako zna kako se vodi odgovorna, demokratska politika, kako svi imaju ista prava u Republici Srbiji, i mi tako šaljemo jasnu poruku i Evropi i svetu”, rekao je narodni poslanik SNS Uglješa Mrdić na sednici Skupštine Srbije.\nOn je naveo da je sada sektor poljoprivrede uz sektore privrede, infrastrukture, saobraćaja i energetike jedan od bitnijih sektora koji puni budžet države Srbije i gde se otvaraju nova radna mesta i privlače se nove investicije.\n“Mladi imaju motiv da ostanu u svojoj otadžbini Srbiji i samim tim to će da utiče na nekom narednom popisu stanovništva da imamo više stanovnika svih nacija na teritoriji države Srbije. Ali, da bi to ostvarili i da bi sproveli tu politiku mi moramo da nastavimo da podržavamo odličnu politiku koja ima sloga, ne slučajno, „Za našu decu“, za našu budućnost. Moramo da podržavamo politiku Aleksandra Vučića i javnost da uvek podsećamo na alternativu.\nNa sreću i poslednji lokalni izbori i u Kosjeriću i Zaječaru su potvrdili šta narod misli o politici Aleksandra Vučića. Još veća podrška i mnogo bolji rezultati. Narod je sada i u ovim teškim trenucima borbe i protiv korona virusa i borbe protiv mafije i borbe za rast ekonomije, pružio još veću podršku našem predsedniku Aleksandru Vučiću, jer zna da je to politika za našu decu, za budućnost u koju verujemo”, zaključio je Uglješa Mrdić.


Vreme 1567 - Navigator: Donald Tramp kao Caruga interneta\nStara mudrost kaže da u boksu, biznisu, politici, pa i u životu, uopšte nije važno koliko puta si pao nego koliko si se puta posle pada podigao. Treneri boksa reći će vam da zato treba znati kada je vreme da padneš da bi posle mogao da se digneš, jer ko tako ne uradi umesto nokdauna doživeće nokaut posle kojeg nema podizanja.\nOpiranje Donalda Trampa da prizna izborni poraz, odnosno nastojanje da ostane na nogama i prima sve teže udarce umesto da prilegne i potom ustane, moglo bi da ga košta i mesta lidera američkih republikanaca za koje je bio viđen pošto je na izborima dobio 74 miliona glasova, više nego ijedan kandidat u istoriji sem, naravno, Bajdena.\nTramp je u poslednja dva meseca izgubio svaku podršku oficijelnih medija, uključujući i Foks njuz, što ne bi bilo toliko strašno budući da se on tokom svog mandata oslanjao uglavnom na Tviter i direktan kontakt s građanima. Ali njegove kontroverzne postove Tviter je u izbornoj godini počeo da cenzuriše, a posle upada Trampovih pristalica u zgradu Kongresa i Senata na Kapitol hilu Trampovi nalozi na društvenim medijima su trajno zabranjeni. Tačnije, nisu zabranjeni samo nalozi već je aktuelnom predsedniku SAD zabranjeno da koristi bezmalo sve društvene mreže pod bilo kojim identitetom.\nJedini društveni medij koji mu je preostao je desničarski Parler, ali je ta aplikacija promptno skinuta sa Gugl pleja i Epl stora, a Amazon je najavio da će prestati da ih hostuje i na vebu, što je nečuveno. Jer do sada smo takvu vrstu zabrane viđali (i osuđivali) samo kod režima koji se ne smatraju uglednim demokratijama.\nZašto je to opasan presedan? Ako isključimo političke emocije i stavove i posmatramo samo činjenice, primetićemo da neki birači u nekoj zemlji veruju da su pokradeni na izborima, ubeđeni su da institucije štite tu krađu i da im ostaje samo da pobunom na ulici pokušaju da odbrane svoja prava. Kako po njihovom verovanju sistem kontroliše i medije, jedini način da se informišu i organizuju jesu društveni mediji. Režim u takvoj situaciji obično pribegava gušenju društvenih medija na internet prostoru koji kontroliše kako bi onemogućio takvu komunikaciju. Neki borci za ljudska prava u svetu boje se da je ovakvim činjenjem u SAD svaki nedemokratski ili hibridni režim dobio legitimaciju za takvo delovanje.\nAmerički komentatori interneta cinično primećuju da je ukidanje Trampa zapravo dobrodošlica novoj američkoj administraciji od strane tehnoloških giganata prepadnutih najavama uvođenja regulacije društvenih medija, koji su odavno prerasli internet razbibrigu i postali najuticajniji i potpuno nekontrolisani izvori informisanja. A otimaju svima i najveći deo oglasnog novca što bi mnogi, takođe, rado regulisali.\nTeh-giganti sada se spotiču o sopstvenu argumentaciju. Ako kažu da nisu odgovorni za sadržaj koji korisnici postavljaju, direktor Parlera pita ih zašto onda skidaju njegovu mrežu? To je kao da Epl proglasimo odgovornim za detonaciju bombe aktiviranu ajfonom, poentira Džon Mac, prvi čovek Parlera.\nAko jesu odgovorni, onda možemo da tužimo Tviter ili Fejsbuk za uvredu koju nam je neko naneo koristeći ih kao medij.\nKako sada izgleda, Donald Tramp će u istoriju ući i kao prvi američki predsednik koji je iz Bele kuće otišao u hajduke, kako na internetu na kojem će morati da traži uglove gde američki propisi i politički establišment ne dobacuju, tako i u realnom svetu jer ga malo ko želi za komšiju, dok je za medije mrtav. Njegove pristalice spremne su za njega da poginu, videli smo to 6. januara, što ga čini jedinstvenim na američkoj političkoj sceni.\nDalja mistifikacija, koju ove internet zabrane hrane, mogla bi mu uz hajdučki doneti i imidž Rokija Balboe, boksera koji ne pada ni kada mu svi kažu da je to za njega bolje. Interesovanje publike nagoveštava podjednako brutalne nastavke.


IMAMO POTENCIJALE ZA EKOLOŠKU PROIZVODNJU MLEKA, ALI JE POTREBAN ZAKONSKI OKVIR I SERTIFIKACIJA\n"Srbija ima dobre potencijale za ekološku proizvodnju mleka ali je problem što kod nas nije dovoljno razvijena svest o značaju takvog načina proizvodnje hrane", izjavila je Anka Popović, profesorica na Poljoprivrednom fakultetu u Novom Sadu.\nOna je na Novosadskom sajmu održala predavanje u okviru "ekološke učionice" o ekološki ispravnoj proizvodnji mleka i mlečnih proizvoda.\nPopovićeva, koja je i član Upravnog odbora organizacije "Serbian organik", je naglasila da ti potencijali u Srbiji i AP Vojvodini postoje, da se koriste, ali da sve to treba dovesti u zakonske okvire i sertifikovati. Profesorica je rekla da je iz Italije, Slovenije i Austrije donela njihove ekološki proizvedene mlečne proizvode i uporedila sa našim domaćim konvencionalnim proizvodima od mleka.\n"Došli smo do iznenađujućih rezultata da su neki naši konvecionalni proizvodi istog ili čak boljeg kvaliteta od proizvoda iz zemalja koji nose etiketu ekološki proizvedene hrane", istakla je ona, dodajući da je to dokaz kakav potencijal Srbija ima za takvu proizvodnju.\nPrema njenim rečima, cena ekološki proizvedene hrane je u Austriji bila za 30 odsto veća od konvecionalnih proizvoda ali je sada svega 10 procenata skuplja jer je došlo do znatnog povećanja ponude ekološke hrane na njihovom tržištu. Srbija ima potencijal za proizvodnju mleka, ali građani nisu dovoljno informisani o načinu na koji mi se proces mogao realizovati.\n"Naši uslovi za proizvodnju hrane, posebno mleka, često su vrlo blizu ispunjenju uslova za ekološku proizvodnju ali domaći proizvođači nisu sa tim upoznati i ne znaju da im je jako malo potrebno da to zakonski regulišu čime bi postigli znatno veću cenu svojih proizvoda i bolji plasman na tržištu", zaključila je profesorka Anka Popović.


Beogradski sajam - Pokretač privrednih dešavanja Tradicija duža od sedam decenija, duh modernog vremena kao i opredeljenje da uvek bude u žiži privrednih dešavanja, učinili su Beogradski sajam najvećom i najuspešnijom sajamskom institucijom u Srbiji i jugoistočnoj Evropi. Posredstvom svojih manifestacija Beogradski sajam je u Beograd i Srbiju "doveo" nebrojeno mnogo svetskih proizvođača iz različitih oblasti i privrednih grana, "predstavio" niz najaktuelnijih tehnologija i proizvoda vrhunskog kvaliteta, a nisu retkost ni svetske premijere.\nPored toga što pripada Asocijaciji sajmova jugoistočne Evrope (EASE), Beogradski sajam je i član Centralnoevropske asocijacije sajmova (CEFA). Beogradski sajam je 1991. osnovao Svetski trgovački centar Beograd, koji je postao član Asocijacije svetskih trgovačkih centara (WTCA). On ima nezamenjivu ulogu u povezivanju najznačajnijih tački međunarodne trgovine u najsavremeniji komunikacijski sistem, a omogućuje i kontakte sa poslovnim ljudima i firmama iz više od 330 gradova članova Asocijacije.


Počele pripreme za renoviranje Crkve Hristovog rođenja u Vitlejemu | Turizam za Vas i Nas : Tourism for you and us\n28. novembar 2011\nPočele pripreme za renoviranje Crkve Hristovog rođenja u Vitlejemu\nPočele su pripreme za renoviranje 1.500 godina stare Crkve Hristovog rođenja, u Isusovom rodnom gradu Vitlejemu, a obnovu svetilišta koje dele tri hrišćanske konfesije- katolika, pravoslavaca i Jermena- inicirala je palestinska vlada na Zapadnoj obali.\nU planu je da se najpre zameni krov drevne građevine koji prokišnjava, zbog čega su uništeni mnogi neprocenjivi mozaici i freske, a i krovne drvene grede predstavljaju veliku opasnost za posetioce, naveli su zvaničnici.\n„Drvene grede krovne konstrukcije trule i svakog dana sve više propadaju“, napisao je jedan posetilac Crkve Hristovog rođenja još 1461. godine.\nPopravke koje bi trebalo, kako se planira, da počnu sledeće godine, biće prve posle više od 150 godina.\nCrkva Hristovog rođenja izgrađena je pre 1.500 godina, na mestu 200 godina starije crkve. Palestinska samouprava, na čijoj teritoriji se nalazi Vitlejem, smatra Crkvu Hristovog rođenja prvorazrednom turističkom atrakcijom, koju je prošle godine posetilo dva miliona stranih turista.\nPalestinski predsednik Mahmud Abas želi da ta crkva, takođe, bude priznata od Uneska kao deo svetske kulturne baštine, ali njegov raniji zahtev Ujedinjene nacije su odbile, jer Palestina nema status države. To se, međutim, promenilo prošlog meseca, kada je Unesko Palestinu primio u svoje članstvo.\n„Naš predsednik je izdao dekret za obnovu krova i renoviranje bazilike u ime tri crkve i u koordinaciji sa njima, što one same očigledno ne mogu da urade“, naveo je palestinski ministar turizma Hulud Dajbes.\nEksperti iz Kanade, Italije i drugih zemalja završili su ranije ove godine studiju o nivou oštećenja u crkvi. Palestinske vlasti nadaju se da će tri crkve pristati na predviđeni plan renoviranja i da će ono početi 2012. očekuje se da troškovi obnove budu između 10 i 15 miliona dolara.\nImajući u vidu da crkvu dele katolici, pravoslavci i Jermeni koji tradicionalno jedni na druge gledaju sa sumnjom, agencija AP ocenjuje da je njeno renoviranje „složena rabota“, što je i do sada kočilo svaki rad na očuvanju njene vredne baštine.


Royal Pari - Bolivar: Analiza utakmice | Sportske Kladionice\nHome Sportsko klađenje Prognoze utakmica Royal Pari – Bolivar: Analiza utakmice\nRoyal Pari – Bolivar: Analiza utakmice\nDanas se igra poslednje kolo drugog dela šampionata u Bolivijskoj prvoj ligi i situacija je prilično napeta. Bolivar i Jorge Wilstermann se bore za titulu šampiona Clausure, imaju isti broj bodova, ali Bolivar ima bolju gol razliku, odnosno u plusu su za dva gola. Imajući u vidu da Jorge Wilstermann igra svoju utakmicu dan kasnije (odlična prilika za još jedan tip sutra, bilo kako se utakmcia završila), ekipa Bolivara će morati da igra maksimalno fokusirano ovaj meč, kako bi osvojili titulu šampiona.\nRoyal Pari je igrao prosečno ove sezone. Kao i većina Bolivijskih ekipa koje nisu u vrhu, oni imaju snažno domaćinstvo na kom osvajaju većinu svojih bodova, osim kada igraju utakmice sa snažnim ekipama. Tako je i Royal Pari ove sezone tri utakmcie dobio, dve utakmice igrao nerešeno i jednu utakmicu je izgubio. Na gostovanjima su prilično loši, a poslednja utakmica im je bitna iz razloga što se bore za učešće u Copa Sudamericana. Ruku na srce nemaju dovoljno kvaliteta da igraju to takmičenje, te se oni svakako nadaju.\nBolivar sa druge strane i ove sezone dominira u nacionalnom šampionatu. Iako se još uvek bore za titulu, njihove igre su zaista impresivne i pobeđuju čak i kada igraju loše. Posebno je interesantna činjenica da imaju gotovo perfektan rekord igranja na strani ove godine, jer su od šest gostovanja pet puta pobedili, i samo jednom su poraženi.\nTrener domažih Francisco Maturana nema većih problema sa sastavom tima, a izjavio je da će danas na teren istrčati istih jedanaest igrača koji su igrali u prethodnom kolu. Sa druge strane trener Bolivara, Vigevani, ne može da računa na povređenog Erwin Saavedru, mada je i njega poveo u nadi da će se oporaviti do početka utakmice. Dobra vest je da se u tim vraća odlični Diego Bejerano koji je bio suspendovan na prošlom meču.\nOve dve ekipe su igrale svega četiri puta u svojoj istoriji, iz razloga što je Royal Pari tek prošle godine ušao u prvu ligu. Bolivar je naravno mnogo bolja ekipa u međusobnim duelima, pošto su tri puta pobedili, bez nerešenih, a jednom je pobedila domaća ekipa. Posebno je interesantno da je svaki susret između ove dve ekipe završen sa tri gola ili više, ali nama se nikako ne sviđa da igramo na azijskom marketu za golove, jer je linija po našem mišljenju previsoka.\nKladionice su postavile Bolivar kao umerenog favorita, što mi mislimo da je greška. Bolivar je mnogo kvalitetnija ekipa, koja pritom igra za titulu i sasvim smo sigurni da će dati sve od sebe da danas pobede. Sumnjamo da će se kockati i računati na to da Jorge Wilstermann neće pobediti svoju utakmicu. Iz tog razloga naš prijedlog na ovom susretu je da se odigra Bolivar ML (Bolivar da pobedi na utakmici), koja igra se plaća odličnom 2.10 kvotom u kladionici Bet365 .


Grad Zrenjanin - Gradonačelnik obišao gradilišta firmi ''Geze'' i ''Bomist'': poslovni objekti podižu se u svim delovima grada\nPočetna / Gradonačelnik obišao gradilišta firmi ''Geze'' i ''Bomist'': poslovni objekti podižu se u svim delovima grada /\nGradonačelnik Zrenjanina Čedomir Janjić sa saradnicima obišao je danas industrijsku zonu “Severozapad - Elemir” u Zrenjaninu, gde trenutno tri preduzeća grade nove ili proširuju postojeće proizvodne kapacitete. Pogone proširuje nemačka kompanija “Geze”, a nove objekte grade zrenjaninski investitori, “Bomist” i firma “Transport Berar”.\nObilazeći radove, gradonačelnik je podsetio da je tokom pretprošle i prošle godine potpisano više ugovora sa investitorima koji će graditi i koji trenutno grade nove pogone u našem gradu.\n- Ovde, na svojoj parceli, “Gece” proširuje proizvodnju i to je dobra vest za naš grad. Ponavlja se priča da svi koji su došli u naš grad, rade u postojećim kapacitetima ili proširuju svoju delatnost i, što je za nas važno, niko iz grada nije otišao. Videli ste da se grade novi kapaciteti, “Bomist” gradi veliko podno skladište, gradi se i novi auto-centar i to je sve nešto novo u našem gradu. Gradi se na sve četiri strane našeg grada i verujem da će takav trend biti nastavljen sledeće i narednih godina - rekao je gradonačelnik Janjić.\nPosebno je važno, kazao je, to što svako gradilište stvara mogućnost i za nova zapošljavanja, na čemu je lokalna samouprava radila u prethodnom periodu promovišući Zrenjanin i njegove privredne potencijale, a da se sada vide i rezultati tog rada.\nDirektor “Gezea” u Zrenjaninu Vanja Milić podsetio je da je Geze d.o.o Zrenjanin osnovana aprila 2008. godine, kao deo grupacije “Geze Gmbh” Nemačka, koja broji oko 3.000 radnika. Osnovna delatnost firme je proizvodnja sistema za vrata i prozore koja uključuje gotove i polugotove proizvode (Mehanizmi za prozore, Manuelni mehanizmi za otvaranje prozora, Električni mehanizmi za otvaranje prozora, Mehanizmi za vrata manuelni i automatski i RWA systems, odnosno sistem za odvod dima i toplote). Preduzeće je razgranato u 30 ćerki firmi, od kojih je 27 u inostranstvu, a širom sveta (od Nemačke, preko Kine, Španije do Srbije) raspolaže fleksibilnom i visoko efikasnom distributivnom i servisnom mrežom.\nMilić je ukazao da je broj zaposlenih u zrenjaninskom pogonu narastao sa početnih 60 na sadašnjih 200 radnika. Površina na kome se nalaze zauzima 6 hektara zemljišta, od kojih je pod krovom 8.100 kvadratnih metara. Trenutno se izvode radovi na dogradnji kapaciteta za novih 6.300 kvadrata, od kojih je deo planiran za izmeštanje proizvodnih procesa iz postojećeg objekta i za novu proizvodnu opremu, dok je 2.500 m2 planirano za instaliranje opreme kojom će se testirati životni vek proizvoda kompanije.\nVrednost investicije je 4,9 miliona evra, a u kompaniji ukazuju da ovom investicijom još jednom dokazuju da streme ka kontinuiranom rastu u skladu sa ekološkim i ekonomskim standardima. Potvrđuju da su, kao strana kompanija, izuzetno zadovoljni poslovanjem u gradu Zrenjaninu. Konstantnim razvojem i ulaganjem u proizvodni pogon i svoje zaposlene, streme ka boljem i kvalitetnijem proizvodu, ali i ka uspešnoj saradnji sa okruženjem u kom se nalaze.\nSuvlasnici zrenjaninskog “Bomista”, braća Mićo i Nedeljko Stanić, kažu da je izgradnja podnog skladišta za smeštaj žitarica pri samom kraju, da će vrlo brzo biti u funkciji i otvoriti novi period poslovanja u toj zrenjaninskoj firmi koja uspešno posluje već 25 godina. Objekat je površine 3.000 kvadratnih metara, visine 11 metara, a do sada je u investiciju uloženo oko 900 hiljada evra. Uz podno skladište, unutar kompleksa izgrađena je i vaga sa pomoćnim objektom.\n“Ovde će, primera radi, moći da se smesti 10 hiljada tona suncokreta. Mi smo dugi niz godina, pored građevinskog materijala, prisutni i u poljoprivredi, i odlučili smo se za ovu investiciju kao logičan nastavak našeg dosadašnjeg poslovanja. Razvijali smo se korak po korak, počeli smo skromno, koristili smo do sada i neka iznajmljena skladišta, sada završavamo gradnju našeg, ovde ćemo i zaposliti deset do dvanaest radnika, a kako naše potrebe budu nalagale, moći će da ih bude još”, rekao je Mićo Stanić.\nNedeljko Stanić, koji je i tehnički rukovodilac firme, istakao je dobru saradnju s lokalnom samoupravom i gradonačelnikom, zahvaljujući mu na angažovanju za zrenjaninske preduzetnike i male privrednike.\n“U realizaciji ove investicije nismo imali nikakvih problema, saradnja s Gradom Zrenjaninom bila je krajnje korektna, maksimalno brzo za naše uslove dobili smo sve neophodne dozvole za gradnju. Na samom ovom objektu angažovana je uglavnom lokalna građevinska operativa, jedini izvođač sa sedištem van Zrenjanina bila je novosadska firma Novotehna”, objašnjava Nedeljko Stanić.\nIndustrijska zona “Severozapad - Elemir” formirana je 2008. godine, kada je proizvodne kapacitete podigla italijanska kompanija “Fulgar” koja je, potom, još dva puta proširivala svoje pogone. Potom je počeo s radom i “Geze”, a pravu ekspanziju zona doživljava prošle godine, kada su otvorena gradilišta “Bomista” i firme “Transport Berar” i potpisan ugovor s preduzećem MPZ “Agrar”, u sastavu kompanije “Matijević”, koja će naredne godine, na površini od 10 hektara, početi izgradnju najveće hladnjače u regionu.


Podgorica airport (TGD) - aerodromi - putovanjeonline.com\nAerodrom Podgorica (IATA: TGD, ICAO: LIPG) je međunarodni aerodrom koji služi crnogorskom glavnom gradu Podgorici i okolini. To je jedan od dva međunarodna aerodroma u Crnoj Gori, a drugi je Aerodrom Tivat. Sa oba aerodroma upravlja državna kompanija Aerodromi Crne Gore.\nAerodrom se nalazi 11 km (6,9 mi) južno od centralne Podgorice, u Zetskoj ravnici, jednoj od retkih ravnih područja Crne Gore pogodnim za veliki aerodrom. Aerodrom je lokalno poznat kao Aerodrom Golubovci, jer se nalazi u administrativnim granicama grada Golubovci. IATA kod aerodroma je i dalje TGD jer je Podgorica nazvana Titograd od 1946. do 1992. godine, u vreme otvoranja aerodroma. To je glavni čvor za Montenegro Airlines i Di Air.\nStandardni avionski prilaz 36 uključuje spektakularno nizak nivo kretanja od 200 stepeni nad Skadarskim jezerom za poravnanje sa pistom, samo 524 metara iznad površine vode. Aerodrom ima ICAO klasifikaciju 4E ILS Cat I. Međutim, sletanje ILS-a je moguće samo na pisti 36, s obzirom da je severni pristup pisti 18 samo vizuelni, moguće pod savršenim VMC-om. To je zbog blizine Dinarskih planina na severu.\nKako je vazdušni saobraćaj u Crnoj Gori bio u porastu, stari putnički terminal nije više mogao da servisira povećan obim saobraćaja te se javila potreba za izgradnjom novog terminala. Novi putnički terminal, koji se sastoji od 5.500 m2, otvoren je 14. maja 2006. godine. Ima osam odlaznih i dvie dolazne kapije, a godišnje može da opsluži do milion putnika. Terminal ne poseduje avio mostove, pošto tok putnika na aerodromu nije dovoljno visok da ih zahteva.\nGlavna (nova) terminalska zgrada je moderna aluminijumska i staklena konstrukcija, sa savremenim arhitektonskim rešenjima kao što je indirektno osvetljenje u celoj zgradi. Od svog otvaranja, na njemu se nalazi Costa Coffee, dva štanda za novine, duty free shop, pultovi za rent-a-car i banka. Iako se aerodrom smatra niskim rizikom, sigurnosni pregled je vidno povećan od uvođenja novog terminala. Sigurnosne mere i monitoring koji su standardni za evropske aerodrome primjenjuju se na terminalu.\nStara terminalna zgrada je u potpunosti obnovljena i ponovo otvorena 15. septembra 2009. godine i sada je namenjena za VIP upotrebu i generalnu avijaciju.\nAerodrom Podgorica je dostupan od strane puta Podgorice – Bar (E65 / E80), preko kratkog obilaska. Područje ovog puta, od Podgorice do aerodroma, unapređeno je na standarde ekspresnog puta. Vožnja od centra grada do aerodroma obično traje manje od 15 minuta. Javni prevoz do i od aerodroma pokriva autobuska linija L-20 do centra grada. Čarter autobuskih linija do drugih crnogorskih gradova i taksi služba. Aerodromska železnička stanica na pruzi Beograd-Bar nalazi se 1,2 km (0,75 mi) od putničkog terminala. Ona se retko koristi kao veza sa gradom, zbog neugodne lokacije i rasporeda vozova.\nSa izgradnjom tunela Sozina, aerodrom je udaljen oko 40 km od Bara, glavne luke Crne Gore, tako da aerodrom sve više služi potrebama gradova na južnom delu crnogorskog primorja.\nDestinacije do kojih postoje direktne redovne linije sa aerodroma:\nTGD Letovi & Aviokompanije\nAviokompanija 9 IATA TGD\nDirektnih letova ICAO LYPG\nKordinate 42°21′34″N 19°15′07″E\nRedovni letovi iz Podgorice (TGD)\nDubai–International, Sarajevo Dubai–International, Sarajevo flydubai\nBelgrade, Frankfurt, Ljubljana, Paris–Charles de Gaulle, Rome–Fiumicino, Vienna, Zürich Belgrade, Frankfurt, Ljubljana, Paris–Charles de Gaulle, Rome–Fiumicino, Vienna, Zürich Montenegro Airlines\nBerlin–Schönefeld, Brussels–Charleroi, London–Stansted, Stockholm–Skavsta Berlin–Schönefeld, Brussels–Charleroi, London–Stansted, Stockholm–Skavsta Ryanair\nBudapest, Memmingen, Milan–Malpensa Budapest, Memmingen, Milan–Malpensa Wizz Air


Art magazin - Stevan Kojić - Samoodrživi sistem apsurda\nKOVIN. Izložba Stevana Kojića (1973, Kikinda) "Samoodrživi sistem apsurda" biće otvorena 6. decembra 2016. u Galeriji Centra za kulturu Kovin, a reč je o umetničkom projektu koji se bavi savremenim temama ekologije, iskorišćavanja prirodnih resursa, genetske modifikacije, robotike i stvaranja samoodrživih sistema. Stevan Kojić je diplomirao i magistrirao na vajarskom odseku Fakulteta likovnih umetnosti u Beogradu.\nU okviru laboratorije "Samoodrživih sistema apsurda", koja je sastavljena od međusobno povezanih i uzajamno zavisnih bio-tehnoloških segmenata, Kojić kreira specifične eko-tehnološke sisteme koristeći metode i mogućnosti novih medija, nauke i tehnike. U simbiozi predmeta iz svakodnevnog okruženja umetnika, elektronskog otpada i živih organizama, nastaje svojevrsno alternativno bio-socijalno stanište sa potencijalom daljeg širenja i transformacije.\nNjegova osnovna interesovanja se kreću u polju istraživanja relacija između umetnosti, društva, nauke i tehnologije kroz odnose: analogno/digitalno, biologija/tehnologija, ekologija/ekonomija, low-tech/hi-tech, otvoreni/zatvoreni sistemi, vreme/prostor, virtuelno/realno...


Usvojena tužba Džudo saveza – Mladi Nikšića\nUsvojena tužba Džudo saveza\nUpravni sud usvojio je tužbu Džudo saveza i poništio rješenje Ministrstva sporta i mladih, kojom je taj savez brisan iz registra sportskih organizacija Crne Gore, saopšteno je iz te asocijacije.\nNavodi se da se Zakonom o upravnom sporu, presudom Upravnog suda, Džudo savez se vraća u prvobitno stanje, odnosno u Registar sportskih organizacija Crne Gore kao jedini nacionalni savez u oblasti džudo sporta.\nSaopšteno je da se Judo savez briše iz Registra sportskih organizacija kao nacionalni savez u tom sportu.\n“Upravni sud tom presudom potvrdio da je Ministarstvo sporta i mladih na čelu sa ministrom Nikolom Janovićem i direktorom direktorata za sport Milošem Lalevićem, svojim nezakonitim postupcima, omogućilo grupici ljudi da nezakonito osnuju organizaciju kojoj su dali ime Judo savez Crne Gore”, piše u saopštenju Džudo saveza.\nNavodi se da je ministar Janović nakon toga uputio pismo Svjetskoj džudo federaciji, kojim je tražio da tu organizaciju prizna kao jedini nacionalni savez u oblasti džudo sporta.\n“Nažalost najveću štetu, u prethodnom periodu imali su crnogorski takmičari, koji su u vrijeme donošenja ove nezakonite odluke Ministarstva sporta i mladih, bili veoma blizu olimpijske norme”, saopšteno je iz Džudo saveza.\nNavodi se da su predstavnici Džudo saveza upoznali vršioca dužnosti direktora Uprave za sport i mlade Vasilija Laloševića o aktivnostima bivšeg rukovodstva.\n“Interes džudo sporta i džudista nikada nije bio u njihovim planovima, a jedina svrha njihovog djelovanja je bilo otimanje sredstava od džudo sporta. Sve to, uostalom, ubrzo će dobiti epilog u novim presudama na osnovu krivičnih prijava koje smo podnijeli boreći se za pravdu u džudo sportu”, piše u saopštenju Džudo saveza.\nUnija slobodnih sindikata pokreće peticiju protiv ukidanja neradne nedjelje\nMališani iz vrtića Pčelica vrijedno uče


Noviteti na tržištu hleba: Švapski hleb premijum kvaliteta i rezani hleb 7 zrna za sve - Bizlife.rs\nNoviteti na tržištu hleba: Švapski hleb premijum kvaliteta i rezani hleb 7 zrna za sve\nOriginalna premijum receptura predstavlja spoj najkvalitetnijih sastojaka koji su prirodan izvor vlakana, pogodni i za vegeterijance. Vrhunski kvalitet sastojaka i specifičan način pripreme hleba garantuju produženu svežinu čak 5 dana, kako biste što duže uživali u savršenom ukusu ovog proizvoda. Švapski hleb, u obliku polumeseca dostupan je u pakovanju od 400g.\nRezani hleb 7 zrna, novi hleb Naše zrno premijum kvaliteta, spoj je pažljivo odabranih sastojaka koji pružaju harmoniju ukusa pri svakom zalogaju i produženu svežinu do 4 dana. Originalna receptura bogata je integralnim raženim brašnom i semenkama raža, ovsa, lana, susama, prosa, pšenice i suncokreta, zbog čega se lako i brzo vari i savršeno uklapa sa svakom vrstom namirnica.\nHleb 7 zrna, neizostavan je deo svake trpeze, isečen i uvek spreman za serviranje, ujedno i idealan za svaki režim ishrane!


Tanjug 16. juna 2019. 10:52\nSANKT PETERBURG – Direktorka Jugoslovenskog dramskog pozorišta Tamara Vučković Manojlović dogovorila je sa Valerijem Fokinom, umetničkim direktorom teatra Aleksandrinski u Sankt Peterburgu, dugoročnu saradnju i razmenu predstava koja će započeti sledeće godine.\nVučković Manojlović je, na poziv Fokina i teatra Aleksandrinski, bila sinoć gost na otvaranju Pozorišne olimpijade na Trgu Ostrovski ispred samog pozorišta Aleksandrinski.\nOlimpijadu je otvorio Fokin, a sa terase teatra, gostima i okupljenim građanima obratili su se i ministar kulture Ruske federacije Vladimir Medinski, čelnici Sankt Peterburga i članovi Organizacionog odbora Olimpijade.\nDan ranije direktorka JDP je na sa sastanku sa umetničkim direktorom teatra Aleksandrinski dogovorila saradnju dva pozorišta koja će započeti razmenom predstava, a nastaviće se razmenom umetnika.\nJugoslovensko dramsko pozorište je od 1956. godine više puta gostovalo, najpre u bivšem Sovjetskom Savezu, a zatim i na scenama Rusije, ali sada se prvi put uspostavlja saradnja sa teatrom Aleksandrinski.\n“Imajući u vidu značaj koji ovo pozorište ima u Rusiji, ali i van njenih granica, kao i da na sceni teatra Aleksandrinski gostuju najveća svetska pozorišta, izuzetno se radujem uspostavljanju saradnje koju smo ovaj put precizirali i koja će početi u 2020. godini”, izjavila je Vučković Manojlović Tanjugu.\nDirektorka JDP-a je više puta bila gost na Kulturnom forumu koji se svake godine organizuje u Sankt Peterburgu, gde je i upoznala Fokina pre nekoliko godina.\nPrethodno je boravila u Sankt Peterburgu u februaru ove godine u teatru Aleksandrinski na sastanku direktora ruskih i evropskih pozorišta koji su razgovarali o razlikama u pozorišnim sistemima i zakonskim regulativama.\nPored sastanka sa Fokinom, Tamara Vučković Manojlović je iskoristila boravak u Sankt Peterburgu kako bi se sastala i sa direktorkom Boljšoj dramskog teatra – Tovstonogov, Tatianom Arkhipovom, sa kojom je takođe dogovorena saradnja.\nDetalji saradnje sa teatrom, koji nosi ime reditelja koji je u JDP-u 1981. postavio komad “Tri sestre”, biće preciziran u narednom periodu.


kk fmp kk mega aba liga kosarka srbija\nFoto: Mega Basket / Ivica Veselinov / Ustupljene fotografije\nPosle tog meča padali su u Železnikuu Igokea i Mornar, dok su zlata vredne "brejkove" košarkaši FMP-a ostvarili u Ljubljani protiv Cedevita Olimpije, i danas u Hali sportova "Ranko Žeravica", gde je savladana poletna ekipa Mege, rezultat je glasio 82-89.\nBoriša SImanić i Danilo Tasić, Detalj sa meča Mega - FMP\nJoš jednom je čovek odluke bio omaleni plejmejker "pantera" Brajs Džons, koji je meč završio sa fenomenalnih 24 poena, na koje je dodao četiri asistencije i dva skoka. Pratio ga je parnjak na bekovskim pozicijama Geret Njuels sa 17 poena, dok je 15 dodao krilni centar Danilo Tasić. U redovima Mega Basketa najefikasniji bio je Skuči Smit sa 17 poena, a podršku je imao u Karlu Matkoviću i Malkolmu Kazalonu koji su postigli po 13 poena, kao i u talentovanom Nikoli Joviću, koji je meč okončao sa 12 poena na svom saldu.\nNakon pet odigranih kola, FMP se nalazi na deobi drugog mesta sa skorom 4-1 , dok ekipa Mege trenutno ima skor 2-3 i situacija oko njihovog plasmana biće jasnija po okončanju celokupnog kola ABA lige. U sledećem kolu košarkaši iz Železnika će na svom terenu dočekati "fenjeraša" Zadar, dok će košarkaši Mege gostovati u "Pioniru" Crvenoj zvezdi.\nABA LIGA - PETO KOLO\nIgokea - Split 85:67\nZadar - Borac 70:56\nPartizan - Krka 92:45\nMega - FMP 82:89\n17.00 Mornar - Crvena zvezda\n19.00 Cedevita Olimpija - Budućnost\n18.00 Studentski centar - Cibona


» Veštine debatovanja važne za razvoj mladih\nVeštine debatovanja važne za razvoj mladih\nMladi debateri, podeljeni u dva tima, razmenili su u Pirotu stavove o tome da li treba ukinuti predmete u školama i zameniti ih interdisciplinarnim konceptom rada. Događaj koji je okupio veliki broj zainteresovanih učesnika, šesta je javna debata u okviru ovogodišnjeg ciklusa Evropske škole debate, u kojoj učenici srednjih škola i studenti širom Srbije uče o važnosti kulture dijaloga i argumentovanoj diskusiji.\nŠestoro mladih iz Pirota, Niša i Jagodine imali su zadatak da konstruktivno i argumentovano zastupaju stavove do kojih su došli na osnovu pripreme i prethodnog istraživanja. Specifičnost debate je da učesnici ne biraju sami stranu, odnosno tim čiji će biti članovi, već su ranije raspoređeni i potrebno je da brane stavove sa kojima i ne moraju lično biti saglasni.\nIako takmičari debatuju o važnim pitanjima, sama tema nije najvažnija već je primarni cilj debate da svi učesnici unaprede svoje veštine komuniciranja, argumentovanog zastupanja stavova i razviju kulturu dijaloga zasnovanu na demokratskim principima. Rezultat ne pominjemo na početku jer je manje važan u odnosu na iskustvo koje učesnici stiču tokom takmičenja.\n„Ranije nisam znao koliko je debata važna. Sada znam da bilo čiji govor može da se sagleda iz drugog ugla i bez obzira na to koliko neko zvuči ubedljivo, uvek mogu da se nađu argumenti protiv ideje koju neko zastupa“ kaže debater Matija Stanojević, učenik Tehničke škole u Pirotu.\nKako bi, ipak, debata imala i takmičarski pristup, učesnike je ocenjivao tročlani žiri, koji su činili gradonačelnik Pirota Vladan Vasić, pedagog Tehničke škole u Pirotu Bratislav Dimitrijević, kao i Miljana Pejić iz Debatne akademske mreže Otvorena komunikacija, koja je i pripremala takmičare. Glasovima članova žirija i publike, timovi su bili izjednačeni.\nEvropska škola debate je projekat koji organizuju Informacioni centar Evropske unije, EU info kutak Niš, EU info kutak Novi Sad i debatna akademska mreža Otvorena komunikacija, uz podršku Delegacije Evropske unije u Srbiji. Cilj ovog projekta je edukacija srednjoškolaca i studenata o Evropskoj uniji, procesu evropskih integracija i veštini debatovanja.\nGradonačelnik Pirota Vladan Vasić naveo je ovom prilikom da je vrlo važno da se mladi ljudi upoznaju sa procesima u EU i integracijama Srbije, ali i da je bitno osnažiti mlade da imaju samouveren javni nastup.\n„Sučeljavanje mišljenja, debata kroz konstruktivne stavove će ih pratiti tokom života“ rekao je gradonačelnik Vasić i poručio mladim ljudima da uvek brinu o kulturi govora i svom javnom nastupu.\nUčesnike i sve prisutne pozdravila je i menadžerka EU info kutka u Nišu Danijela Vučić i istakla koliko su za mlade važni ovakvi programi.\n„Mladi ljudi iznose argumente, vežbaju kritičko promišljanje i nadmeću se iznoseći svoje stvaove, to je prava vrednost ove škole debate“ dodala je Vučić.\nPodsetimo, prva javna debata u ovoj godini održana je početkom februara u Nišu.\nŠkolu debate u prethodnih 5 godina pohađalo je više od 300 srednjoškolaca i studenata iz više od 30 gradova širom Srbije, a organizovano je više od 20 javnih debata. U maju svake godine u sklopu promocije Dana Evrope, završna debata i ceremonija dodele diploma održavaju se u Narodnoj skupštini Republike Srbije.\nKulturna razmena Srbije i Holandije\nErazmus u školama


Pendarovski potpisao zakone koje Ivanov nije htio - CdM\nPredsjednik Sjeverne Makedonije Stevo Pendarovski potpisao je danas ukaze o proglašenju četiri sistemska zakona, koje je njegov prethodnik Đorđe Ivanov odbijao da potpiše jer nose novo ustavno ime države.\nKako je saopšteno iz predsjedničkog kabineta, prvi zakoni koje je Pendarovski potpisao su Zakon za sudove, Zakon za upravne sporove, Zakon za prekršaje i Zakon o izmjeni Zakona za organiziciju i rad u organima državne uprave.\n“Riječ je o sistemskim zakonima za koje bivši predsjednik Ivanov nije bio potpisao ukaze za proglašenje”, navodi se i ističe da Pendarovski smatra da su donošenje tih zakona i njihova primjena od vitalnog interesa za građane Sjeverne Makedonije.\nPendarovski je, dodaje se, potpisao i ukaz o proglašenju novog zakona o energetici, koji predviđa zamjenu fosilnih goriva energijom dobijenom iz obnovljivih izvora.\n“Time se stvara osnov za rješavanje jednog od najgorljivijih pitanja u našem društvu, zaštita životne sredine i zdravlja ljudi”, navodi se u saopštenju kabineta novog predsjednika Sjeverne Makedonije, koji je funkciju preuzeo u nedjelju 12. maja.\nTagsĐorđe Ivanov potpisao Sjeverna Makedonija Stevo Pendarovski zakoni


Prenos vlasništva nad udelom u društvu sa ograničenom odgvornošću regulisan je odredbama Zakona o privrednim društvima („Sl. glasnik RS“, br. 36/2011, 99/2011, 83/2014 – dr. zakon i 5/2015) (U daljem tekstu: ”Zakon”).\nPrijem u državljanstvo Republike Srbije (U daljem tekstu:”Državljanstvo”) regulisan je Zakonom o državljanstvu Republike Srbije („Sl. glasnik RS“, br. 135/2004 i 90/2007) (U daljem tekstu:”Zakon”).\nRad stranaca u Republici Srbiji reguliše se Zakonom o zapošljavanju stranaca („Sl. glasnik RS“, br. 128/2014), (U daljem tekstu: “Zakon”) i Pravilnikom o dozvolama za rad (Sl. glasnik RS br. 94/15).\nOtpust iz državljanstva Republike Srbije regulisan je Zakonom o državljanstvu („Sl. glasnik RS“, br. 135/2004 i 90/2007) (U daljem tekstu: „Zakon“).\nBoravak stranaca u Republici Srbiji reguliše Zakon o strancima(„Sl. glasnik RS“, br. 97/2008)(U daljem tekstu: „Zakon”).\nObaveštavamo Vas da će se 25.02.2016. godine u organizaciji Nemačko-Srpskog Privrednog Udruženja (DSW) i DOBA Fakulteta održati HR Radna grupa.


Da li ćemo imati koristi od „Južnog toka“, zavisi samo od nas\nDa li ćemo imati koristi od „Južnog toka“, zavisi samo od nas\nUkoliko smo se saglasili s tim da je interes Srbije da u projektu Južnog toka učestvuje u najvećoj mogućoj meri i da pri tome izvuče maksimalnu moguću korist, onda nam još preostaje samo to da se usaglasimo i oko mogućih modela koji će za Srbiju biti najpovoljniji. Već sam pisao o tome da je za projekat ove veličine i ovolikog obima neophodno da postoji adekvatna građevinska operativa koja je kadrovski, tehnički i finasijski sposobna da učestvuje u svemu ovome, ali sam pisao i o tome da u ovom trenutku takva građevinska operativa, nažalost, u Srbiji ne postoji. No činjenica je i to da se od postojećih firmi, ukoliko se udruže u konzorcijume i ukoliko im država obezbedi suverene garancije za izvršenje posla, može očekivati da ovaj posao preuzmu i da ga do kraja uspešno realizuju.\nDa ne bih upao u zamku demagogije, pokušaću da u najkraćim crtama predstavim jedan od mogućih modela koji bi bio uspešan u praksi.\nProjekat izgradnje 420 kilometara gasovoda kroz Srbiju moguće je dodeliti jednom glavnom izvođaču ili se možemo opredeliti za koncept da se trasa podeli na desetak manjih i da se za svaku trasu (ili grupu trasa) traži poseban izvođač.\nUkoliko bi se projekat dodelio jednom, glavnom izvođaču, tada bi angažovanost radne snage iz Srbije svakako bila manja, jer bi glavni izvođač gledao da minimizuje svoje troškove, i to kroz angažovanje podizvođača za terenske poslove, dok bi on pod svojom kontrolom zadržao nadzor, kontrolu i adminsitrativne poslove, odnosno sav visoki i srednji menadžment projekta.\nS druge strane, ukoliko se projekat podeli na nekoliko izvođača, a investitor zadrži upravljanje projektom (koordinaciju sa izvođačima) − to otvara mogućnost da se angažuju kapaciteti iz Srbije, i to u punom obimu.\nImajući u vidu da je država Srbija partner u projektu Južni tok, potrebno je da se predstavnici države snažno založe da se ne ide na koncept jednog glavnog izvođača jer bi u takvoj varijanti praktično bilo onemogućeno da bilo ko iz Srbije dobije taj posao.\nMOGUĆI MODELI KONZORCIJUMA\nU Srbiji postoji veliki broj privatnih građevinskih firmi koje bi imale ekonomski interes da učestvuju u izgradnji Južnog toka, ali, nažalost, veoma mali broj ovih firmi jeste kadrovski, tehnički i ekonomski sposobno da se u ovakav posao i uključi. Posebno veliki problem predstavlja i to što ove firme praktično do sada i nisu učestvovale u konzorcijumima, tako da, s jedne strane, postoji manjak znanja, a s druge − višak međusobnog nepoverenja. Problem bi se mogao smanjiti kroz aktivno uključivanje države, i to pre svega kroz tehničke institute, fakultetete i inženjersku komoru, jer sve ove institucije imaju kakav-takav kontakt s ovim firmama i svakako mogu da pomognu u podizanju kadrovskog kapaciteta, ali i u postizanju većeg stepena njihovog međusobnog poverenja.\nS druge strane, u Srbiji postoji i veliki broj firmi koje su u vlasništvu države (javna preduzeća na nivou Republike i loklanih samouprava) a koje u svom sastavu imaju građevinsku operativu. Primera radi, u Novom Sadu postoje sledeće firme koje imaju građevinsku operativu:\n• JKP Lisje (gradsko preduzeće);\n• JKP Put (gradsko preduzeće);\n• JKP Stan (gradsko preduzeće);\n• JP Održavanje i usluge (deo EPS);\n•DP Novi Sad-Gas (društveno preduzeće).\nU ovim firmama radi nekoliko stotina građevinskih operativaca, koji, bez obzira na to da li imaju ili nemaju posla, prilično redovno dobijaju plate, i to mahom iz republičkog ili gradskog budžeta Novog Sada. Imajući ovo u vidu, ne treba mnogo pameti da bi se zaključilo da bi se angažovanjem ovih kapaciteta napravila velika korist za društvo i državu jer bi ovih nekoliko stotina radnika, barem na tri godine, koliko bi trajala izgranja, zarađivalo svoje plate na tržištu.\nI u mnogim drugim lokalnim samoupravama postoje državna preduzeća koja poseduju građevinsku operativu; grupisanjem tih preduzeća u jedan ili dva konzorcijuma moglo bi se sprečiti otpuštanje zaposlenih, barem u naredne tri godine, ali bi se mogla popraviti i finasijska situacija u tim firmama, čime bi se i njihova tržišna vrednost uvećala.\nNa kraju, u narednih tri godine u Srbiju će kroz projekat izgradnje Južnog toka ući 1,9 milijardi evra. Da li će se i u kolikoj meri ovaj novac u Srbiji i zadržati − u velikoj meri zavisi samo od nas. Ukoliko budemo nastavili da se prepucavamo i da se bavimo stvarima na koje kao država gotovo nimalo ne utičemo, jasno je da ništa nećemo uraditi i da će najveći deo ovog kolača otići u neku drugu državu.


Odgušenje kuhinjske vertikale, cena, povoljno, ručno i mašinsko odgušenje kuhinjske vertikale, Beograd\nAko pitate bilo koju domaćicu koja joj je najneprijatnija situacija, koju je doživela u svojoj kući, onda je gotovo sigurno trenutak kada je shvatila da je odvod na sudoperi začepljen i da mora biti angažovan stručnjak, kako bi taj problem bio sa uspehom otklonen. Možda to zvuči preterano, ali onaj ko nije doživeo tako neprijatnu situaciju, ne zna zapravo koliko ona jeste neprijatna.\nNa svu sreću, vodoinstalateri vrše i odgušenje kuhinjske vertikale i to kako u toku svog radnog vremena, tako isto i kao hitne intervencije. Sve to znači da ljudi mogu da budu potpuno rastrećeni, jer kad god bude došlo do problema u funkcionisanju odvoda na sudoperi, majstori mogu u najkraćem mogućem roku da taj problem reše sa uspehom.\nDa naglasimo odmah, da ne bi bilo nikakve zabune, pojam hitne intervencije podrazumeva izvršenje ovih usluga kad god to klijent zahteva. Da li će to biti odmah nakon završenog radnog vremena ovog majstora ili u toku noći, te subotom, nedeljom ili tokom državnog praznika, nije toliko važno, već je važno da će u najkraćem mogućem roku majstor izvršiti profesionalno odgušenje kuhinjske vertikale. Svakako se hitne intervencije naplaćuju prema drugačijem cenovniku od uobičajenog, pa se podrazumeva da će na vreme svaki klijent i o tome da bude obavešten precizno.\nRučno odgušenje kuhinjske vertikale\nDa bi majstori mogli da utvrde kako će izvršiti ovu uslugu, odnosno da li će u konkretnom prostoru biti izvršeno ručno odgušenje kuhinjske vertikale, to jest uz korišćenje čelične sajle ili će ta usluga morati da bude izvršena mašinski putem, oni moraju prvo konkretni objekat da posete.\nZato je i predviđeno da odmah nakon što ih klijenti kontaktiraju, vodoinstalateri i preciziraju kada će moći da posete određeni objekat, a to se obično vrši u najkraćem mogućem roku. Zatim će tamo biti u obavezi kao prvo da utvrde koji je nivo zagušenja u pitanju, odnosno da li je u pitanju zagušenje manjeg ili većeg obima, jer će na osnovu toga i odlučiti kako bi trebalo da izvrše odgušenje kuhinjske vertikale. Takođe je potrebno i da oni tom prilikom utvrde gde je tačno došlo do začepljenja, jer će na osnovu toga moći i da odluče na koji način će konkretnu uslugu izvršiti.\nMašinsko odgušenje kuhinjske vertikale\nUkoliko majstori budu utvrdili da je začepljenje izuzetno velikog obima, odnosno da je do njega došlo na takvom mestu, koje ne može da bude dostupno uz korišćenje čelične sajle i to najpre zbog njene dužine, onda je gotovo sigurno da će oni izvršiti mašinsko odgušenje kuhinjske vertikale. To svakako ne bi trebalo klijente da brine, jer će se majstori potruditi da u najkraćem mogućem roku konkretnu uslugu izvrše i da ostave iza sebe šta je moguće čistiji prostor.\nAko to bude bilo neophodno, vodoinstalateri će predložiti da bude izvršeno i snimanje cevi uz pomoć mikro kamera. Ta usluga se u većini slučajeva primenjuje kao dodatna dijagnostika, koja će kao prvo vodoinstalaterima pomoći da utvrde gde je tačno došlo do začepljenja i da ga na najlakši način otklone, a zatim i da utvrde u kakvom stanju se cevi nalaze, odnosno kakva je njihova unutrašnjost. Tom prilikom oni mogu mnogo lakše izvršiti odgušenje kuhinjske vertikale, ali i utvrditi da li je potrebno da eventualno bude izvršena i reparacija cevi.


Veće: Budžet opštine i poslovanje javnih preduzeća u narednoj godini\n13.12.2021. Milan Vlajić Društvo, Politika Ostavi komentar\nNakon što je pre nekoliko dana završen javni uvid, nacrt odluke o budžetu opštne Aleksinac za narednu godinu našao se na dnevnom redu današnjeg zasedanja Opštinskog veća. Većnici su ovom prilikom upoznati sa planovima punjenja i trošenja budžeta za narednu godinu koji bi trebalo da iznosi oko milijardu i 530 miliona dinara.\nOvim dokumentom planira se rekonstrukcija dela puta Subotinac-Mozgovo, određenih gradskih ulica i sanacija grobarskog mosta. Biće i novih kapitalnih investicija u sledećoj godini i to po dva osnova. Izvodiće se radovi po ugovorima sklopljenim u ovoj godini i očekuje se značajan suficit, a biće namenjen novim projektima koji će biti naknadno definisani.\nU nastavku zasedanja prihvaćena je odluka o visini i načinu plaćanja naknade za korišćenje javnih površina, pa će tako vlasnici kioska samo u prvoj zoni plaćati nešto veći zakup.\nNa dnevnom redu ovog puta se našla i strategija bezbednosti saobraćaja na teritoriji naše opštine koja će biti važeća u narednih pet godina, a takođe je prihvaćena i odluka o izmeni saobraćaja po kojoj je zabranjeno parkiranje u ulici Petra Zeca i saobraćaj kamionima nosivosti preko 7,5 tona u gradskim ulicama.\nNakon što su danas većnici dali zeleno svetlo, ako i odbornici potvrde, groblje u Lipovcu biće prošireno, jer će opština na poklon dobiti parcele koje se graniče sa tamošnjim grobljem.\nOpštinska vlada se pozitivno izjasnila o godišnjem planu rada štaba za vanredne situacije za narednu godinu, a takođe i o programima poslovanja javnih preduzeća čiji je osnivač lokalna samouprava. Prema planu Vodovod će u narednoj godini raspolagati sa oko 205 miliona dinara i u ovom preduzeću se računa na 2 miliona dobiti, Preduzeće za puteve planira prihode od preko 145 milina, a rashode od skoro 144 i po milina dinara, dok Komunalno preduzeće računa da zaradi 187 milina, a da potroši 179 miliona dinara u narednoj godini.\nNakon današnjeg zasedanja odobreni su novogodišnji pokloni deci zaposlenih kod direktnih i indirektnih budžetskih korisnika, pa će tako mališani čiji roditelji rade kod direktnih korisnika dobiti po 8 hiljada dinara, a indirektni korisnici će sami odrediti iznos poklona.\nNaravno ni ovo zasedanje nije proteklo bez vansudskih poravnanja sa građanima koji su pretrpeli ujeda pasa lutalica. na današnjem dnevnom redu bile su dve takve tačke, pa će iz opštinskog budžeta biti isplaćeno 46 hiljada dinara.\nPrevious Post:Na GRAL-u najavljen jedinstveni opštinski šalter za usluge\nNext Post:Nakon sastanka sa predsednikom Vučićem: Umesto nagrade za domaćinsko poslovanje, brža realizacija investicija


ČAROLIJA - Sava Centar, Tiket Klub\nČAROLIJA – Sava Centar\nČAROLIJA – Sava Centar, Tiket Klub\nSaturday, 26. Dec 2015 u 17:00h\nI Kategorija Od 1.000,00 RSD\nII Kategorija Od 700,00 RSD\nFestival nove dečije muzike „Čarolija“ počeo je svoj život pre čitavih deset godina kao projekat entuzijasta okupljenih oko ideje da je neophodno iznova oživeti i popularizovati muziku za decu, novim kompozicijama i tekstovima prilagođenim njihovom uzrastu.\nU proteklih devet godina održavanja festivala, hiljade talentovane dece uzrasta od 3 do 14 godina, učestvovalo je u „Čaroliji“. „Čarolija“ je uspela kod dece da podrži i održi ljubav prema muzici i da plasira javnosti izrazite muzičke talente, a mnogi od njih su nastavili da tu ljubav i nedvosmisleni talenat neguju i ostanu u muzici. Dokaz za to su mnoge Pinkove zvezdice koje su prve scenske korake napravili upravo na „Čaroliji“.\nInicijalna ideja organizatora bila je da “Čarolija” vrati kulturnom životu u regionu jednu dimenziju od presudnog značaja za razvoj društva, da obnovi instituciju dečijeg festivala na kome će se ponovo razvijati muzika za decu koja je nekada u našem društvu imala i te kako uticaja i značaja. Sva ta bogata tradicija stvaralaca za decu, stihovi Ljubivoja Ršumovića i Branka Ćopića, Jove Jovanovića Zmaja i Raše Popova, kao i mnogih drugih koja je u periodu tranzicije lagano bledela. Pažljivom selekcijom sadržaja i odabirom kompozicija “Čarolija” je uspela da kod dece probudi osećaj prijateljstva, druženja, brige o životnoj sredini, društvene odgovornosti i brige o drugima, da izbriše razlike statusnog, verskog, nacionalnog porekla i dozvoli deci da budu mali ljudi sa svešću o sebi i svojim mogućnostima. Godinama je „Čarolija“ razvijala među mališanima zdrav takmičarski duh i muzikalnost.\nVeliko Superfinale, kruna ovogodišnje 10. jubilarne Čarolije, biće 26. decembra 2015. godine u “Sava Centru” u Beogradu, gde će po prvi put biti izvedene i nove pesme. Naravno, pobednik će biti proglašen po glasovima stručnog žirija i publike. Festival nove dečije muzike Medela „Čarolija“ počeo je svoj život pre čitavih deset godina kao projekat entuzijasta okupljenih oko ideje da je neophodno iznova oživeti i popularizovati muziku za decu, novim kompozicijama i tekstovima prilagođenim njihovom uzrastu. U proteklih devet godina održavanja festivala, hiljade talentovane dece uzrasta od 3 do 14 godina, učestvovalo je u Medela „Čaroliji“.


Zatvoreni bazen prave od nerđajućeg čelika - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Zatvoreni bazen prave od nerđajućeg čelika\nZatvoreni bazen prave od nerđajućeg čelika\nsubota, 25 jun 2011 09:20\nZatvoreni bazeni u Kragujevcu počeće da rade u novembru. Investicija je vredna 450 miliona dinara, a juče su na stubove ovog objekta stavljeni najveći krovni nosači do sada viđeni u Srbiji, čiji je raspon 52 metra. Ovo kupalište biće jedinstveno i po tome i što će sam bazen umesto od betona biti izgrađen od nerđajućeg čelika.\nČlan gradskog veća zadužen za investicije i razvoj Nebojša Vasiljević rekao je da je ovaj zatvoreni bazen “jedinstven građevinski i arhitektonski poduhvat” jer će osim krovnih lukova, od kojih je svaki težak po 30 tona, imati originalna rešenja koja su po prvi put primenjena na prostoru Balkana. Glavni arhitekta Zvonko Mihić kaže da je “primenjena potpuno nova tehnologija gradnje, pre svega u postavljanju samog bazena jer će to biti prvi rezervoar koji je napravljen od nerđajućeg čelika”.\n- Ceo objekat je velika montažna konstrukcija, koja se postavlja brzo, u najkraćim rokovima. Tako će i bazen biti napravljen od već gotovih montažnih elementa sačinjenih od inoksa, čelika koji je praktično neuništiv. Sve će biti sastavljeno za mesec dana i ležaće na čeličnim nosačima. Do sada su bazeni pravljeni od betona, koji je vremenom propadao, korodirao i oblagani su pločicama od keramike. Ovaj moderni bazen biće presvučen posebnom plastičnom folijom, koja je otporna na specifičan sastav vode u bazenu i na sve druge uticaje. Ovaj bazen jeste za oko 15 odsto skuplji od klasičnog, ali su zato njegovi kvaliteti, dugovečnost i lakoća održavanja neuporedivi sa starim - kaže Mihić.\nKako je izjavio gradonačelnik Veroljub Stevanović, “od jeseni će učenici osnovnih i srednjih škola, kao i studenti, na kragujevačkim zatvorenim bazenima moći besplatno da se kupaju i da se bave sportom”.\n- Mi smo već pripremili posebne programe za omladinu jer ćemo negovati prave vrednosti, pružiti svima mogućnost da se bave sportom i da koriste bazen bez nadoknade. Za sve kategorije će biti određeni besplatni termini - kaže Stevanović.\nNiža cena karte za otvorene bazene\nCena ulaznice za posetu Gradskim bazenima će za nekoliko dana biti smanjena za trećinu. Kako je juče za “Blic” izjavio gradonačelnik Veroljub Stevanović, pred Upravnim odborom sportskog centra Mladost je da najhitnije smanji cenu karte sa 150 na 100 dinara i da ona važi do kraja sezone.


ponedeljak, 8. jun 2015. 22:31h\nDom vojske, od petka otvoren za posetioce Aleksandar Putnik\nVršac je u oživljavanju ovog napuštenog objekta prvi u Srbiji primenio inovativni koncept dajući priliku kreativnim preduzetnicima da osmisle razvoj i udahnu život prostoru dok traju radovi na obnovi.\nŽelja opštinske uprave je da stari Dom vojske, od napuštenog i razrušenog objekta postane znamenitost i sastavni deo istorijskog i turističkog kompleksa Vršca, mesto inspiracije i povezivanja mladih, talentovanih i preduzetnički nastrojenih ljudi iz sfera umetnosti i obrazovanja koji će na inovativan način povezati i predstaviti ono što tradicionalno odlikuje vršački kraj – dobru muziku, hranu, vino i kulturu.\nPriliku da pokrene Kreativni generator, Vršac je dobio pobedom na konkursu Nacionalne alijanse za lokalni ekonomski razvoj (NALED) i Američke agencije za međunarodni razvoj (USAID) sa najboljom idejom za revitalizaciju braunfild lokacija u konkurenciji od 26 opština i gradova širom Srbije. Opština je od NALED-a i USAID-a dobila deo sredstava i tehničku podršku za obnovu Doma vojske i pripremu biznis plana, kao i pomoć arhitekte Gabrijela Raula Penje iz Holandije u razvoju koncepta oživljavanja ovog prostora po uzoru na slične projekte u Roterdamu, Amsterdamu i Hagu.\nKreativni generator na svečanoj ceremoniji otvoriće predsednik opštine Čedomir Živković, ambasador SAD u Srbiji Majkl Kirbi, predsednik Upravnog odbora NALED-a Vladan Atanasijević i arhitekta Gabrijel Raul Penja. Na ceremoniji otvaranja nastupiće učenici muzičke škole „Josif Marinković“, koji će biti prvi stanari Kreativnog generatora. Građani i gosti Vršca, ovom prilikom će moći da posete i bazar vršačkih rukotvorina, izložbu fotografija „Dom vojske kroz istoriju“, degustiraju vina i tradicionalne proizvode od mleka i mesa iz Južnog Banata, i uživaju u drugim sadržajima. Za večernje časove, planiran je Bioskop na otvorenom, kada će se emitovati film „Povratak Džedaja“ (ulaz je slobodan), piše u opštinskom saopštenju.\nU subotu 13. juna tokom prepodneva predviđena je Zibi-libi dekupaž radionica za decu i nastup Horića beba, mini turnir u šahu i emitovanje dokumentarnog filma o prvom srpskom velemajstoru – šahisti Bori Kostiću, a poslepodne i predveče će porodice moći da uživaju u nastupima Malih tamburaša i džez dens studija "Olja", te čuvenom Diznijevom crtanom filmu „Mač u kamenu“ u okviru druge večeri Bioskopa na otvorenom.\nU narednom periodu, Opština Vršac će nastaviti sa organizacijom privremenih programa i kulturnih dešavanja u saradnji sa Turističkom organizacijom, NALED-om i lokalnim organizacijama civilnog društva, dok Kreativni generator ne primi sve stanare, a stari Dom vojske ne zasija u punom sjaju.\nAutor: Saopštenje opštine Vršac\nPočeli Dani Holandije u Vršcu\nJoš jedan sajam polovnih udžbenika u Vršca


Konašenkov: Izrežirani hemijski napad moguć večeras u Siriji - 08.09.2018, Sputnik Srbija\nKonašenkov: Izrežirani hemijski napad moguć večeras u Siriji\nLideri terorističkih organizacija, među kojima su i pripadnici Nusra fronta i „belih šlemova“, sastali su se u Idlibu kako bi utvrdili plan i scenario snimanja... 08.09.2018, Sputnik Srbija\n15:55 08.09.2018 (Osveženo: 16:43 08.09.2018)\n© Sputnik / Aleksandr Vilьf / Uđi u foto-galerijuIgor Konašenkov\nLideri terorističkih organizacija, među kojima su i pripadnici Nusra fronta i „belih šlemova“, sastali su se u Idlibu kako bi utvrdili plan i scenario snimanja nameštenih incidenata u kojima sirijska vojska navodno koristi hemijsko oružje, izjavio je portparol ruskog Ministarstva odbrane Igor Konašenkov.\nKonašenkov je upozorio da je za večeras planiran izrežirani hemijski napad u Siriji. Kako je precizirao, sastanak je održan u petak, 7. septembra, u blizini škole El Vahda, a susretu su prisustvovali i predstavnici grupacija Hajat Tahrir el Šam, Hizb el Turkestan el Islami, kao i lokalni koordinatori Sirijske građanske odbrane.\n„Tokom susreta je utvrđen scenario izvođenja nameštenih incidenata sa primenom hemijskog oružja protiv civila u mestima Džisr el Šugur, Serakab, Taftanaz i Sarmin“, istakao je on.\nKonašenkov je naveo i da bi celokupna priprema za ovu provokaciju trebalo da bude završena večeras, a kao signal za pokretanje ove operacije poslužiće, kako je rekao, „ekipa određenih stranih prijatelja sirijske revolucije“.\nDodao je i da Ministarstvo odbrane Rusije pomno prati celokupnu situaciju u Siriji i aktivnosti grupacija oružanih snaga različitih zemalja na Bliskom istoku.


10 najboljih hotela u blizini: Aerodrom u Almeriji (LEI)\nNajbolji hoteli u blizini aerodroma: Almerija, Španija\nHoteli u blizini: Aerodrom u Almeriji (LEI)\nNoćenja s doručkom i pansionijoš 62\n80 od 558 objekata odgovara vašim filterima. Obriši sve filtere\nFiltrirajHoteli50 km od lokacije Almeria Airport\nOvo je jedan od hotela sa najviše rezervacija u El Toyo u 60 prethodnih dana.\nCalle Juegos de Casablanca S/N, 04131 El Toyo, Španija\n4,4 km od: Almeria Airport\nBr. 1 u pogledu odnosa cena/kvalitet od 69 hotela u Almeriji\n5,1 km od: Almeria Airport\nBr. 2 u pogledu odnosa cena/kvalitet od 69 hotela u Almeriji\n1,9 km od: Almeria Airport\nBr. 3 u pogledu odnosa cena/kvalitet od 69 hotela u Almeriji\nCalle Juegos de Languedoc Rosellon S/N, 04131 El Toyo, Španija\n5,0 km od: Almeria Airport\nBr. 4 u pogledu odnosa cena/kvalitet od 69 hotela u Almeriji\n6,6 km od: Almeria Airport\nBr. 5 u pogledu odnosa cena/kvalitet od 69 hotela u Almeriji\nAvda. De Los Juegos de Casablanca, S/N, 04131 El Toyo, Španija\nBr. 6 u pogledu odnosa cena/kvalitet od 69 hotela u Almeriji\n8,5 km od: Almeria Airport\nBr. 7 u pogledu odnosa cena/kvalitet od 69 hotela u Almeriji\n7,5 km od: Almeria Airport\nBr. 8 u pogledu odnosa cena/kvalitet od 69 hotela u Almeriji\n6,7 km od: Almeria Airport\nBr. 9 u pogledu odnosa cena/kvalitet od 69 hotela u Almeriji\n8,2 km od: Almeria Airport\nBr. 10 u pogledu odnosa cena/kvalitet od 69 hotela u Almeriji\n8,3 km od: Almeria Airport\nBr. 11 u pogledu odnosa cena/kvalitet od 69 hotela u Almeriji\nBr. 12 u pogledu odnosa cena/kvalitet od 69 hotela u Almeriji\n8,1 km od: Almeria Airport\nBr. 13 u pogledu odnosa cena/kvalitet od 69 hotela u Almeriji\n6,9 km od: Almeria Airport\nBr. 14 u pogledu odnosa cena/kvalitet od 69 hotela u Almeriji\n7,2 km od: Almeria Airport\nBr. 15 u pogledu odnosa cena/kvalitet od 69 hotela u Almeriji\n7,4 km od: Almeria Airport\nBr. 16 u pogledu odnosa cena/kvalitet od 69 hotela u Almeriji\nBr. 17 u pogledu odnosa cena/kvalitet od 69 hotela u Almeriji\nBr. 18 u pogledu odnosa cena/kvalitet od 69 hotela u Almeriji\nBr. 19 u pogledu odnosa cena/kvalitet od 69 hotela u Almeriji\nBr. 20 u pogledu odnosa cena/kvalitet od 69 hotela u Almeriji


Petković i Lajčak nastavljaju razgovore u Briselu - Kosovo Online\nPetković i Lajčak nastavljaju razgovore u Briselu\n30. Septembar 2021. • 09:55\nŠef srpskog pregovaračkog tima Petar Petković nastaviće danas razgovore u Briselu sa specijalnim predstavnikom EU za dijalog Beograda i Prištine Miroslavom Lajčakom, kako bi se pronašlo rešenje za situaciju na severu Kosova.\nKako saznaje Kosovo onlajn sastanak Petkovića i Lajčaka trebalo bi da počne oko 10 časova.\nIz diplomatskih izvora u EU za Tanjug je rečeno da će po završetku današnjih razgovora u Briselu Miroslav Lajčak izdati pisano saopštenje, a za 15 časova u Briselu je najavljena i video-konferencija specijalnog američkog izaslanika za Zapadni Balkan Gabrijela Eskobara.\nPetković je nešto pre 21 čas sinoć završio bilateralne razgovore sa Lajčakom, a nekoliko sati pre toga, šef prištinske delegacije Besnik Bisljimi, napustio je zgradu EEAS. Bisljimi je potom novinarima sapštio da je načelan dogovor o krizi na severu Kosova i registarskim tablicama postignut i da se čeka potvrda iz Beograda.\nIpak, portparol EU Peter Stano izjavio je posle toga da još ništa nije gotovo i da su razgovori i dalje u toku. Kako je Tanjug preneo sa lica mesta i srpska delegacija u Briselu negirala je da je postignut bilo kakav dogovor.\nPetković posle sinoćnjeg razgovora sa Lajčakom nije davao izjave za medije.\nPetar Petković Kancelarija za KiM Briselski dijalog Miroslav Lajčak EU sever Kosova\nPa kakvi su ti razgovori kada se glavni ptegovarac Bisljimi vratio na Kosovo a Srpski pregovarac Petkovic ostao i dalje pregovaraju sa Lajcakom.Pa kakva je ovo Evropa ovo je sve neozbiljno i nema nikakve veze sa realnoscu na terenu.Pa dali ce ti razgoviri biti validni .Neka nam je. bog u pomoci.\nSrpska delegacija: Nikakav dogovor s Prištinom još nije postignut\nU Briselu se očekuje nastavak razgovora o situaciji na severu Kosova


Češki predsjednik poručio NATO paktu: Ostavite Ruse na miru sad znate ko je pravi neprijatelj – Otvoreno\nČeški predsjednik poručio NATO paktu: Ostavite Ruse na miru sad znate ko je pravi neprijatelj\nIzvor: 18.08.2021, 17:46 20.2k\nSličnu izjavu je u novembru prošle godine dao i francuski predsednik Emanuel Makron, koji je pozvao čelnike NATO da preusmere fokus sa Rusije i Kine, istakavši da je terorizam “zajednički neprijatelj” za ceo svet.\nZeman je kritikovao NATO zbog neuspeha u Avganistanu, ali je napomenuo da podržava rat i borbu protiv islamskog terorizma. On kaže da je i Donaldu Trampu i sadašnjem predsedniku SAD DŽou Bajdenu rekao da je povlačenje trupa iz Avganistana kukavičluk, i dodao da je legitimitet postojanja tog vojnog bloka pod znakom pitanja.\nPodsetimo, Miloš Zeman zbog svojih stavova koji se mogu protumačiti kao proruski odudara od većine političara zapadne i centralne Evrope. U maju ove godine, tokom posete predsednika Srbije Aleksandra Vučića Češkoj, Zeman se izvinio za bombardovanje Jugoslavije, i dodao je da je agresija NATO pakta bila nezakonita.\n– Moje izvinjenje Srbiji je izvinjenje predsednika Republike za bombardovanje koje se odigralo bez saglasnosti SB UN, pa u tom smislu je i bilo nezakonito – rekao je Zeman odgovarajući na pitanje da li je njegovo izvinjenje bilo lično, kako ga je tada ocenio češki ministar spoljnih poslova.\nTalibani su u nedelju preuzeli kontrolu nad svim graničnim prelazima. Tokom dana militanti su ušli u Kabul i preuzeli kontrolu nad predsedničkom palatom. Istovremeno, avganistanski predsednik Ašraf Gani napustio je zemlju kako bi, prema njegovim rečima, “sprečio krvoproliće”.


Karavan „Digitalna ekspedicija“ doputovao u Vranje - Pametno i bezbedno\nKaravan "Digitalna ekspedicija", pokrenut na inicijativu Kabineta predsednice Vlade Srbije, Ane Brnabić, danas je posetio svoju trinaestu stanicu – Vranje, gde su građani imali priliku da se upoznaju sa elektronskim javnim uslugama koje su dostupne na sajtu eUprave, principima elektronske trgovine i osnovama bezbednog korišćenja društvenih mreža, kao i ostalim pogodnostima digitalnog prostora.\nDogađaju je prisustvovao Zoran Antić, državni sekretar u Ministarstvu za rad, zapošljavanje, boračka i socijalna pitanja koji je tom prilikom izjavio: „Vranje je 13. grad koji je posetio ovaj karavan i drago mi je što će i moji sugrađani imati priliku da se bliže upoznaju sa svim prednostima koje sa sobom nosi digitalni svet. Jedan od prioriteta Ministarstva za rad, zapošljavanje, boračka i socijalna pitanja jesu naši najstariji građani, njihov kvalitet života i bolji standard, a digitalna pismenost je važan segment tog procesa. Vodeći se time, Ministarstvo je podržalo inicijativu Kabineta predsednice Vlade Republike Srbije Ane Brnabić o pokretanju karavana „Digitalna pismenost“. Cilj kampanje je upoznavanje građana sa ključnim digitalnim veštinama, kao i smanjenje generacijskog jaza u kontekstu digitalne pismenosti, koja je postala još značajnija tokom pandemije Kovid 19 i drago mi je što su u svakom gradu naši najstariji građani bili brojni i dolazili sa najrazličitijim pitanjima“.\nNa Karavanu prisustvovao je i dr Dejan Tričković, predsednik Skupštine grada Vranje: “Zahvaljujući digitalnim tehnologijama đaci i studenti imali su kontinuitet u nastavi tokom pandemije koronavirusa. Mnoge radne organizacije i firme nastavile su poslovanje i rad upravo zahvaljujući digitalnoj komunikaciji i korišćenju interneta. Trgovina, promet usluga i roba se, takođe, odvijaju zahvaljujući digitalnim tehnologijama i da bi sve što radimo na taj način bilo apsolutno bezbedno potrebno je i da budemo digitalno pismeni - zato je značaj ovog karavana višestruk“.\nPrisustvujući karavanu u Vranju, Danijela Stefanović (50 godina) na pitanje da li je eGrađanka i da li koristi usluge eUprave, odgovorila je da ne koristi, ali da njena ćerka ima nalog preko eUprave i da je na taj način delimično upućena u usluge koje može da ostvari ovim putem. Kako je izjavila, do sada nije elektronski zakazivala termine kako bi obnovila neki lični dokument, ne koristi usluge elektronskog bankarstva, radije odlazi lično u poštu ili banku. Aktivna je na jednoj društvenoj mreži i smatra je da lični podaci nisu sasvim i adekvatno zaštićeni. Mišljenja je da građani treba više da znaju o digitalnim veštinama, elektronskoj trgovini i kako da se zaštite u virtuelnom prostoru.\nTokom narednih mesec dana karavan će posetiti još tri grada Srbije i tom prilikom građani će se upoznati sa ključnim digitalnim veštinama 21. veka: kako da u elektronskoj komunikaciji sa državnom upravom ostvare neko svoje pravo ili ispune obavezu, kao i kako da sebi i svojoj deci pruže bezbedno digitalno iskustvo.


Tanjug 9. marta 2020. 23:34\nLJUBLJANA – Broj zaraženih koronavirusom povećao se za dva, pa je sada u Sloveniji ukupno zaraženo 25 osoba, potvrdio je ministar zdravstva Aleš Šabeder.\nKako je sinoć prenela agencija STA, neslužbeni je podatak da se među dvojicom novozaraženih nalazi i jedan od vodećih ljudi Sveučilišnnog kliničkog centra u Ljubljani.\nNajviše je slučajeva sekundarne zaraze, odnosno prenosa infekcije s osoba koje su boravile u inostranstvu na druge s kojima su bili kontaktu u Sloveniji, posebno na jugozapadu Slovenije, zbog čega su za područje Novoga Mesta, Črnomelja i Metlike proglašene strožije mere.\nDirektor bolnice u Novom Mestu, kako prenosi HINA, kazao je da su danas obavili 50-ak testiranja na koronavirus, a problematičan je bio dolazak jednog inficiranog na urgentno odeljenje bez prethodne najave iako je po protokolu prethodno morao da se javi svom lekaru, da bi zatim bio testiran na izolovanom mestu, odnsono tzv. ulaznoj tački, kakvih u Sloveniji ima 16 u svim regijama.\nInače, bolnica u Novom Mestu objaviće sutra rezultate još više od dvadeset testiranja koja su u toku.\nSeverna Makedonija: Od danas besplatna putarina za građane Srbije\nDirektor Arsenala očekuje 2022. oporavak muzičkog biznisa


Vlada Norveške uvela je nove mjere protiv epidemije COVID-19, nakon što su se u nekoliko gradova pojavili slučajevi infekcije sa “britanskom mutacijom ovog virusa”, prenosi Anadolu Agency (AA).\n“Novim mjerama zatvoreni su svi tržni centri, izuzev prodavnica hrane, lijekova i benzinskih pumpi, odložena sva okupljanja i javne manifestacije, zatvorene su većine škola. U regionima od povećanog rizika sve škole su zatvorene, a sve državne i opštinske institucije su prešle na ‘online’. Gradske vlasti su obavijestile da je predgrađe Osla Nordre Follo i njemu susjedne opštine posebno rizično jer se u tom distriktu pojavio ‘britanski soj’ virusa”, istakao je Makarević.\nPolicija objavila da je Danac koji je ubio pet ljudi lukom i strijelom prešao na islam


jačanje kapaciteta Srbije za proces EU integracije;\nstvaranje foruma za trajnu i javnu debatu o evropskoj budućnosti Srbije koja bi obuhvatila i regione u Srbiji;\npodsticanje otvorenog i transparentnog dijaloga između zainteresovanih strana tako što će im se obezbediti ekskluzivne i relevantne informacije od strane stručnjaka iz datih oblasti.\nU prvoj fazi svog rada NK EU je postigao zapažene rezultate, koji su predstavljeni kroz usvojene preporuke, u periodu kada se Srbija nalazila u procesu pregovaranja o Sporazumu o stabilizaciji i pridruživanju. Tokom druge faze, načinjen je pomak ka članstvu u EU liberalizacijom viznog režima, otpočinjanje primene Prelaznog sporazuma i podnošenjem zahteva za članstvo u EU.\nNKEU 2010 će se više usmeriti na kvalitet donetih zakona, strategija i planova nego na prost broj, i zadržaće osnovnu funkciju – foruma za javnu raspravu o najvažnijim ili često zanemarenim reformskim pitanjima na putu ka EU, kao i mehanizmima za definisanje preporuka i predloga od strane civilnog društva i poslovnog sektora donosiocima odluka.


NIS dobitnik nacionalnog priznanja iz oblasti bezbednosti i zdravlja na radu - NIS\nKompanija NIS osvojila je prvo mesto na „Takmičenju za dodelu nacionalnih priznanja iz oblasti bezbednosti i zdravlja na radu“ u kategoriji Povelja „28. april“. Ovo takmičenje organizuje Uprava za bezbednost i zdravlje na radu Ministarstva za rad, zapošljavanje, boračka i socijalna pitanja povodom obeležavanja „28. aprila”, Svetskog dana bezbednosti i zdravlja na radu i Dana bezbednosti i zdravlja na radu u Republici Srbiji.\nSvečana dodela nacionalnih priznanja iz oblasti bezbednosti i zdravlja na radu za 2020. godinu održana je u Klubu poslanika u Beogradu. U ime kompanije NIS nagradu je primio Mihail Rjazanov, direktor Funkcije za HSE, a priznanje mu je uručila Darija Kisić Tepavčević, ministarka za rad, zapošljavanje, boračka i socijalna pitanja.\n„NIS je kompanija koja ulaže značajna sredstva u bezbednost i zdravlje na radu i zaštitu životne sredine. To je jedan od prioriteta u našem poslovanju. U ovoj oblasti imamo najambicioznije ciljeve – da radni procesi budu bez povreda i negativnih uticaja na životnu sredinu. U tom cilju mi ne radimo samo sa zaposlenima NIS-a, već upravljamo i saradnicima i izvođačima i širimo HSE kulturu u poslovnoj zajednici.\nTo smo pokazali i tokom epidemije virusa korona, kada smo blagovremeno i uspešno organizovali bezbednu radnu sredinu za naše zaposlene, saradnike i potrošače“, izjavio je Mihail Rjazanov.\n28.04.2021 125 pregleda


Ekspert za „slobodnjake“\nGolgetersku formu, maestralnim pogotkom iz slobodnog udarca, Dejan Milovanović nastavio je i u derbiju. Kapiten Crvene zvezde je protiv Partizana postigao peti gol na poslednje tri utakmice. Mrežu golmana Božovića Kompletan tekst\nSrbi ujedinili hrvatske grupe\nNavijačke grupe iz Hrvatske okupile su se juče u Vukovaru, gde je oko tri hiljade prisutnih istaklo protest povodom napada na internat u naselju Borovo, koji se dogodio 14. februara. Tada su kamenicama razbijeni Kompletan tekst\nGolovi za selidbu na Apenine\nTvorac Zvezdine pobede u 132. „večitom derbiju“ bio je dvostruki strelac Segundo Kastiljo. Neumorni Ekvadorac, o čijem se odlasku s „,Marakane’’ nagoveštavalo u zimskoj pauzi, za duel sa Partizanom bio je dodatno motivisan. Kompletan tekst\nGreške nam se vratile kao bumerang\nJoš jedan večiti derbi - još jedno razočaranje za Partizan. Četiri gola u mreži Darka Božovića sigurno nisu pomogla crnogorskom reprezentativcu da mirno prespava noć posle duela sa starim rivalom. Dan kasnije, perspektivni dalje\nVideo sam šta sam hteo\nOsim dobre partije Crvene zvezde i Partizana, veliku pažnju na 132. večitom derbiju izazvao je i dolazak selektora Miroslava Đukića na „Marakanu“. Za razliku od svog prethodnika, Havijera Klementea, koji nije uzimao za ozbiljno svetkovinu srpskog fudbala, Đukić je iz lože pomno pratio svaki detalj na terenu i stekao dalje\nSport - ukrtako\nMontepaski Partizanova budućnost


Priština: Otkriven spomenik KFOR-u\n"Budućnost Kosova je unutar euroatlantske porodice", izjavio je u utorak u Prištini zamenik pomoćnika generalnog sekretara NATO-a Džon Menza (John Manza) na 19. godišnjici od ulaska snaga NATO-a na Kosovo. Tim povodom, u organizaciji Vlade Kosova, u centru Prištine je otkriven spomenik posvećen stradalim vojnicima KFOR-a na Kosovu od 1999. godine.\n"Ovaj spomenik će biti trajni simbol onoga što smo godinama postigli na Kosovu, kako smo postigli da prevaziđemo razlike iz prošlosti i izgradnje jakog i novog Kosova koje se kreće prema budućnosti, a ta budućnost je definitivno unutar euroatlantske porodice", kazao je Manza na događaju, dodajući da prenosi poruke generalnog sekretara NATO-a.\nKako je istakao, KFOR nastavlja da bude uspešan u održavanju mira i bezbednosti te slobode kretanja za sve građane, a to ne bi bilo moguće bez jake posvećenosti muškaraca i žena u uniformi, kao i civila koji su služili u ovim snagama.\nMenza je dodao da je NATO odlučan da ostane na Kosovu onoliko koliko je potrebno te istakao da, dok se bezbednosna situacija stalno poboljšava, podrška NATO-a je sada fokusirana na iskazane potrebe.\n"Sve ovo ne bi bilo moguće bez trajne podrške, volje i odlučnosti naroda Kosova. Svi Kosovari trebaju da budu ponosni na ono što je Kosovo postiglo i šta predstavlja danas", kazao je Manza.\nZamenik pomoćnika generalnog sekretara NATO-a je istakao da uspeh KFOR-a ne bi bio moguć ni bez odlučnosti i posvećenosti NATO-ovih saveznika i partnera koji su doprineli i nastavljaju da doprinose ovoj mirovnoj misiji.\nNa Kosovu je od 1999. stradalo 160 vojnika KFOR-a.\nPremijer Kosova Ramuš Haradinaj je rekao da se na Dan mira Kosovo priseća pripadnika KFOR-a koji su žrtvovali svoj život služeći miru i bezbednosti na Kosovu.\n"Vlada i narod Kosova zahvaljuju NATO-u i državama koje su doprinele KFOR-u. Mi smo narod koji izražava zahvalnost, ne zaboravljamo prošlost i želimo da imamo sigurnu budućnost. Cilj Kosova je učlanjenje u NATO kako bi pomogli ne samo sebi i regionu, već svakom i bilo gde ko ima potrebe. Kosovo je spremno da doprinese miru i bezbednosti u svetu a ovaj spomenik je jedan simbol odlučnosti Kosova za svoju budućnost", poručio je Haradinaj.\nSpomenik su otkrili premijer Haradinaj i zamenik pomoćnika generalnog sekretara NATO-a. Događaju su prisustvovali i porodice stradalih vojnika, John Manza te predstavnici KFOR-a, stranih ambasada, kao i zvaničnici Bezbednosnih snaga Kosova.\nPredsednik Kosova Hašim Tači je povodom godišnjice ulaska snaga NATO-a kazao da je Kosovo na današnji dan, pre 19 godina, ušlo u istorijsku epohu oslobođenja i slobode.\n"Udaljavanje srpskih vojnih snaga i ulazak snaga NATO-a te povratak raseljenog stanovništva tokom rata obeležili su prve korake ponovne izgradnje Kosova koje je dve godine pretrpeo velika materijalna uništenja, zločine i masakre, genocid i etničko čišćenje", napisao je Tači na Fejsbuku.\nOn se zahvalio svim zemljama koje su doprinele i pomogle Kosovo tokom najtežih dana.\nNATO je bombardovao Srbiju 78 dana, okončavajući skoro dvogodišnji rat koji je doveo do oslobođenja Kosova. Oko 50.000 snaga NATO-a je ušlo na Kosovo u junu 1999. Danas ih je oko 4.500 pripadnika snaga.\nSrbija: Započinje istraživanje posledica NATO bombardovanja


Holivudski glumci odaju poštu žrtvama napada u Parizu\nGlumci najnovijeg nastavka serijala „Igre gladi“ odali su poštu žrtvama terorističkih napada u Parizu.\nNa premijeri filma u Los Andjelesu u ponedeljak uveče, Dženifer Lorens, Lijam Hemsvort i Džoš Hačerson nosili su značke sa simbolom futurističke sage, prikačene na trake u bojama francuske zastave.\nGlumica Elizabet Benks, koja takodje igra u filmu, na tviteru je napisala da je ekipa filma „srcem uz Francusku“. Studio „Lionsgate“, u čijoj je produkciji snimljen film, odlučio je da na pretpremijeri glumci ne daju izjave novinarima iz poštovanja prema žrtavama. U terorističkim napadima u Parizu, gde su „Igre gladi“ delimično snimane, poginulo je najmanje 129 ljudi. Istovremeno je mreža Si-Bi-Es (CBS) najavila je da neće emitvati epizode serija „Supergirl“ i „NCIS:LA“ zbog toga što njihov zaplet suviše podseća na napade u Francuskoj.\nTokom vikenda je iz istog razloga otkazana pariska premijere poslednjeg filma Stivena Spilberga, kao i novog ostvarenja „Jane Got a Gun“ s Natali Portman u glavnoj ulozi.


LEKARI KOJI SU IZGUBILI BITKU SA KORONOM\nrade jaksic\t 07.08.2020. 18:56h 18:58h\nLekarska komora Srbije podnela je inicijativu za dodelu imena ulicama u Beogradu po Radanu Džodiću i Draganu Markoviću, lekarima koji su izgubili bitku sa korona virusom, saopšteno je danas iz tog strukovnog udruženja.\n"Lekarska komora Srbije uputila je predlog Skupštini Grada Beograda, Komisiji za spomenike i nazive trgova, da ulicama u Beogradu budu dodeljena imena po našim cenjenim lekarima koji su svoj život posvetili lečenju pacijenata i obrazovanju mladih kolega, prof. dr Radanu Džodiću, svetski priznatom onkološkom hirurgu i po prof. dr Draganu Markoviću, istaknutom vaskularnom hirurgu", navodi se u saopštenju.\nKLIMA U VRTIĆU, DA ILI NE: Roditelji i vaspitači ne misle isto, zato imamo NOVE MERE! Na ovoliko stepeni se uključuje!\nRadan DžodićDragan MarkovićdoktorilekariuliceBeogradLekarska komora Srbijekoronakorona viruskoronavirus


Na stadion pod policijskom pratnjom: Oko 900 navijača bodrit će BiH u Atini – Fokus.ba\nFudbalske reprezentativce Bosne i Hercegovine u sutrašnjoj utakmici kvalifikacija za Svjetsko prvenstvo “Rusija 2018” protiv Grčke u Atini bodrit će oko 900 navijača, javlja reporter Anadolu Agency (AA).\nIako je gostujućim fanovima pripalo 1.750 ulaznica za poseban sektor na stadionu “Georgios Karaiskakis” on neće biti do kraja ispunjen jer je putem Nogometnog/Fudbalskog saveza BiH (N/FS BiH) ulaznice kupilo blizu 900 navijača.\n“Obavještavamo navijače ‘A’ reprezentacije Bosne i Hercegovine koji će u nedjelju naveče bodriti naš tim na gostovanju u Grčkoj, a koji su u Atinu stigli autobusima, kombijima i automobilima da je mjesto okupljanja na dan utakmice predviđeno na Aveniji Syggrou (Leoforos Syggrou) u 19 sati po lokalnom vremenu, ispred metro stanice Syggrou – Fix. Grčka policija će za sve koji spomenutim prevoznim sredstvima dođu na mjesto okupljanja organizovati pratnju kako bi na siguran i brz način u organizovanoj koloni stigli do stadiona”, saopšteno je iz N/FS BiH.\nOno na što posebno upozoravaju iz FS Grčke jeste da navijači BiH budu oprezni i pridržavaju se svih uputa za utakmicu. Posebno je naglašena mogućnost napada huligana filtriranih među pristalicama grčkih velikih klubova, Olympiakosa i Panathinaikosa, koji su nerijetko znali se sukobljavati sa gostujućim navijačima i kada igra reprezentacija Grčke.\nU FS Grčke kažu i da će stadion u Pireju biti ispunjen do posljednjeg mjesta (izuzev sektora BiH) i da očekuju “frenetičnu, ali i fer i korektnu podršku s tribina njihovim reprezentativcima”.\nSudeći prema posljednjem gostovanju fudbalske reprezentacije u Atini, u oktobru 2012. godine u kvalifikacijama za Svjetsko prvenstvo “Brazil 2014” (0:0), Grci su sa tribina imali daleko od korektne podrške. Uz stalne provokacije na političkoj osnovi i neprimjerene transparente, “navijači” Grčke tada su zapalili i državnu zastavu BiH.\nUtakmica četvrtog kola grupe “H” kvalifikacija za naredno SP u Rusiji između Grčke i BiH igra se u nedjelju, 13. novembra, na stadionu “Georgios Karaiskakis” u Atini s početkom u 21.45 sati po lokalnom, odnosno 20.45 po našem srednjoeuropskom vremenu. Sudit će Jonas Eriksson iz Švedske.\nPoslije tri odigrana kola u grupi “H” Belgija i Grčka imaju po devet, BiH šest, Estonija tri, dok su Kipar i Gibraltar bez bodova.\nNSBiH izražava zahvalnost navijačima u Briselu\nZagrijavanje za večerašnju utakmicu: Navijači BiH dobili Belgijance sa 3:0\nMeša kreće fajterski: Zmajevi s tri napadača napadaju Grčku?\nZmajevi danas analiziraju Grke: Skibbe forsira formacija 4-2-3-1


Evropska konfederacija sindikata zahteva značajno povećanje minimalne zarade - Mašina\nMašina 14.12.2021. 08.12.2021.\nU većini zemalja Evropske unije porastao je jaz u zaradama između najbogatijih i najsiromašnijih, pokazuje novi izveštaj koji je objavio Evropski sindikalni institut, nezavisni istraživački institut Evropske konfederacije sindikata.\nNakon objavljivanja izveštaja EKS pozvala je EU da što pre donese najavljenu Direktivu o minimalnim platama i kolektivnom pregovaranju i preduzme energične mere kako bi se nejednakosti smanjile, prenosi UGS Nezavisnost.\nOpširan dokument u čijoj izradi je učestvovalo 21 istraživač i istraživačica pokazuje da se od 2010. do 2019. godine nejednakost plata povećala u 14 od ukupno 27 država članica EU. Jaz između plata najviše je porastao u Mađarskoj, Španiji i Belgiji.\nPrema autorima i autorkama publikacije prigodnog naslova „Nejednaka Evropa“ povećanje nejednakosti plata rezultat je smanjenja udela radnika obuhvaćenih kolektivnim ugovorima, odnosno posledica pada ili zamrzavanja relativne vrednosti minimalnih zarada.\nEvropska konfederacija sindikata poziva države članice EU da tzv. prag pristojnosti zakonom garantovane plate podignu na najmanje 60% medijalne plate i 50% prosečne plate, javlja UGS Nezavisnost. Najveća evropska sindikalna centrala, takođe, zahteva da se zabrani pristup javnom novcu kompanijama koje odbijaju kolektivno pregovaranje ili raskidaju kolektivne ugovore.\nEU je sve dalje od ekonomije koja radi za ljude, izjavila je zamenica generalnog sekretara EKS Ester Linč:\n„Jasno je da su politike vođene na nivou EU i na nacionalnim nivoima tokom poslednje decenije povećale nejednakosti na štetu mnogih radnika. Direktori mogu da priušte više luksuza, dok se milioni zaposlenih muče da plate račune za grejanje, moraju da jedu hranu lošijeg kvaliteta i primorani su da se zadužuju da bi plaćali kiriju”, prenosi izjavu Linč UGS Nezavisnost.\nPrema zamenici generalnog sekretara EKS Direktiva EU o minimalnim platama je šansa da se isprave greške iz prošlosti i osigura da milioni zaposlenih i njihovih porodica više ne žive u siromaštvu.\nTags Evropska konfederacija sindikataminimalacnejednakost


Medalja se kuje na Sunčanim vrhovima - SPORTSKI ŽURNAL\nSeniorska reprezentacija Srbije će se od 22. juna do 2. jula pripremati na Kopaoniku\nDa nije bilo pandemije koronavirusa reprezentacija Srbije bi se od 23. juna u Štark areni borila za olimpijsku vizu. Turnir je, kao što je poznato, odložen za kraj juna sledeće godine, ali će se ipak najbolji igrači Srbije naći na okupu.\nSunčani vrhovi, tačnije hotel „Grand”, će od 22. juna do 2. jula biti baza reprezentacije Srbije. Cilj ovih priprema neće biti takmičarskog karaktera, već prvenstveno održavanje kolektivnog duha, kao i preventiva neželjenih posledica duge i nepredviđene pauze.\nSpisak igrača koji su pozvani biće objavljen tokom sledeće nedelje, zna se da će na njemu biti dvadesetak imena i da od kandidata za plavi dres jedino neće moći da se odazovu igrači iz NBA, španskih i nemačkih klubova koji će sa svojim klubovima nastaviti takmičenja.\nSelektora Igora Kokoškova zbog obaveza u Sakramentu odmenjivaće najbliži saradnici Dejan Milojević, Vlada Jovanović i Jovica Antonić. Trenutno najviše posla od članova stručnog štaba ima dr Dragan Radovanović koji mora da zakaže testiranje svih članova reprezentacije na Kovid 19, neposredno pred okupljanje, što organizaciono nije nimalo lako postići.\nMarina Maljković, selektorka najboljih srpskih košarkašica, okupiće reprezentativke na mini pripremama od 15. do 25. juna. Na Zlatiboru će raditi naše najkvalitetnije igračice, zajedno sa košarkašicama iz domaćeg šampionata.\nReprezentacija Srbije u novembru ima zakazane kvalifikacije za Evropsko prvenstvo koje se održava u junu naredne godine. Naravno, ukoliko u novembru bude moglo da se igra.\nŽeljko Pavlović · 02 juni, 2020 08:03